Siapa kat sini yang masih meminati idola generasi ke-2?

ARTIKEL BERKAITAN
"Saya Jadi Youtuber Cantik Sekarang!" - Yoona Ulas Watak Dalam 'Confidential Assignment 2'

Walaupun kumpulan idola tersebut mula debut pada tahun 2006, namun terdapat beberapa idola dari kumpulan itu, mula berkecimpung dengan dunia lakonan. 16 tahun berlalu, namun mereka masih kekal relevan hingga kini kerana mereka masih menerima sambutan dan sokongan yang hebat menerusi kedua-dua karier, nyanyian dan lakonan. Jom kita tengok idola generasi ke-2 mana yang masih relevan hingga kini.
1. Choi Siwon (Super Junior – 2007)
Memulakan karier lakonan pada tahun 2007 menerusi drama “Attack on the Pin-Up Boys” bersama ahli Super Junior yang lain. Dalam tahun yang sama dia turut membintangi dua episod bagi siri “Legend of Hyang Dan”.

Mula menjadi perhatian umum apabila dia membintangi drama romantik komedi, “Oh! My Lady”. Dalam tahun yang sama, dia turut membintangi drama bersiri “Athena: Goddes of War” yang merupakan spin-off bagi drama hit, “Iris” pada 2009.
Antara drama lain yang berjaya melonjakkan lagi namanya adalah, “She Was Pretty”, “Revolutionary Love” dan banyak lagi. Kebolah berlakon Si-won juga menjadi antara sebab utama dia juga sering tampil dalam program rancangan hiburan. Bukan setakat tampan, berbakat betul Si-won kan?

2. Im Yoona (Girls’ Generation – 2008)
Dalam kelapan-lapan ahli kumpulan Girls’ Generation, Yoona antara ahli yang paling menyerlah sebagai pelakon. Kebolehan lakonannya tidak dapat dipertikaikan lagi, dek kerana dia kini menjadi rebutan banyak produksi.
Bermula dengan debut dramanya, “You Are My Destiny” pada 2008, sehingga drama hitnya yang terkini, “Big Mouth” dan filem sekuel “Confidential Assignment 2: International”, terbukti karier lakonannya semakin menonjolkan sisi lainnya sebagai pelakon.
3. Ok Taecyeon (2PM – 2010)
Walaupun Junho adalah ahli yang paling terkenal dalam kalangan ahli 2PM yang lain, namun Taec-yeon adalah ahli pertama yang berjaya mengukuhkan kedudukannya dalam industri lakonan. Selepas memulakan kerjaya dengan lakonannya yang pertama dalam “Cinderella’s Sister” pada 2010, Taecyeon terus menunjukkan bakat lakonan sebagai Jin-gook menerusi drama “Dream High” pada tahun 2011.
Dia makin menjadi bualan umum apabila mula tampil dalam drama seperti “Who Are You?”, “Bring It On, Ghost” “Save Me” dan siri hit Netflix, “Vincenzo”. Terus meraih pujian dengan lakonan yang berjaya dengan membawa pelbagai watak, Taecyeon nyatanya mampu membina karier dalam dunia lakonan serta nyanyian.
4. Uee (After School – 2009)
Selain ahli After School yang lain, Nana, Lizzy, Lee Joo-yeon, Yoon Soo-young dan Lee Ga-eun yang turut aktif sebagai pelakon, namun Uee merupakan antara ahli yang paling menjadi rebutan produksi.
Uee mula debut dalam dunia lakonan pada 2009 menerusi drama “Queen Seondeok”. Dek kerana bakat lakonannya makin dikenali, dia berpeluang untuk tampil dalam “You’re Beautiful” pada tahun berikutnya. Sehingga kini, Uee berjaya meraih perhatian menerusi drama “Golden Rainbow”, “Marriage Contract” dan “My Only One”.
Dia juga memenangi anugerah hebat seperti “Best Actress in A Special Project Category” pada 2016 dan “Best Actress In Feature-Length Drama Award” pada 2018 di majlis anugerah KBS Drama Awards.
5. Suzy (Miss A – 2011)
Suzy semestinya ahli Miss A yang sehingga kini masih kekal relevan dalam industri nyanyian juga lakonan. Tampil dalam drama “Dream High” sebagai Go Hyemi pada 2011, nyatanya ia tidak mudah bagi Suzy. Menerima kritikan hebat di awal karier lakonannya, Suzy tidak berhenti di situ sahaja.
Pelbagai drama sudah dilakonkan, namun lakonannya dalam “Uncontrollably Fond”, “While You Were Sleeping”, “Startup” dan “Anna”, merupakan antara projek yang berjaya melonjakkan lagi namanya untuk berada setaraf dengan pelakon lagenda yang lain.
6. Jung Eunji (Apink – 2012)
Mula berkecimpung dalam dunia lakonan menerusi drama “Reply 1997” pada 2012, Eun-ji yang memegang watak sebagai Seong Si-won tampaknya mula meninggalkan impak dalam industri lakonan. Walaupun itu merupakan titik permulaan baginya, dia sudah memenangi anugerah “Best New Actress in TV” pada 2013 di majlis “49th Baeksang Arts Awards in 2013”.
Terbaru, Eun-ji membintangi drama “Work Later, Drink Now” dan memegang watak sebagai Kang Ji-gu, dan dia mula meraih perhatian penonton semula. Drama itu juga dikhabarkan bakal memulakan penggambaran untuk musim kedua.
Sekarang ini pula, drama terbaru Eun-ji, “Blind” sedang bersiaran. Korang tengok tak? Hebat ek Eun-ji!
7. L (INFINITE – 2010)
Mula debut pada 2010, L yang merupakan ahli kumpulan INIFINITE turut melangkah masuk ke industri lakonan. Bermula sebagai ‘cameo’ menerusi drama SBS, “Master’s Sun”, L memegang watak sebagai versi muda So Ji-sub.
Pada 2014, dia menjadi watak sampingan dalam drama MBC, “Cunning Single Lady” dan juga drama SBS, “My Lovely Girl”. Terkini, pada 2020, L menerajui drama romantik fantasi “Welcome” di mana dia berubah dari seekor kucing kepada seorang manusia. Pada Disember 2022, L menerajui drama comedi bersejarah, “Royal Secret Agent”. Dah banyak tau drama L berlakon!
8. Choi Sooyoung (Girls’ Generation – 2008)
Selain kerjaya sebagai penyanyi, Soo-young turut menjengah ke industri lakonan pada tahun 2008, menerusi drama “Unstoppable Marriage” dan menerusi filem pada “Hello, Schoolgirl.” Dia mula menerajui drama terkenal seperti “The 3rd Hospital” (2012), “Dating Agency: Cyrano” (2013), “My Spring Days” (2014), “Squad 38” (2016) dan “Man Who Sets the Table” (2017-2018).
Antara drama Soo-young yang berjaya melonjakkan lagi namanya adalah, “Run On”, “Tell Me What You Saw”, “So I Married The Anti-fan” dan terbaru, “If You Wish Upon Me”. Serba-serbi boleh Soo-young ni!
9. Krystal Jung (f(x) – 2013)
Namanya mula melonjak naik dalam dunia lakonan dek kerana drama hit “The Heirs” pada tahun 2013. Lalu Krystal terus mengukuhkan nama sebagai pelakon menerusi drama “My Lovely Girl”, yang mana dia bergandingan bersama pelakon lagenda, Rain.
Sehingga kini, bakat lakonan Krystal selayaknya dipuji kerana perkembangan wataknya kian membuahkan hasil. Setakat ini, Krystal sudah membintangi pelbagai filem dan drama dan antaranya adalah, “Bride of The Water God”, “The Player” “Search”, “More Than Family”, “Police University”, “Crazy Love” dan banyak lagi.
Walaupun kini, Krystal banyak berlakon, namun kerjayanya sebagai penyanyi masih berjalan tau! Dua dalam satu gitu!
10. Park Hyungsik (ZE:A – 2012)
Ini kalau korang tak tahu, memang mustahil! Pada 2010, Park Hyung-sik mula debut sebagai penyanyi dalam kumpulan ZE:A. Namun, dia mula berkecimpung dalam dunia lakonan pada 2012, yang mana Hyung-sik membintangi drama “I Remember You”. Pada tahun yang sama, dia turut menerajui drama “Dummy Mommy” dengan memegang watak sebagai seorang vokalis band indie.
Namanya mula dikenali dalam dunia lakonan selepas dia menerajui drama hit, “The Heirs”, dan sejak itu, Park Hyung-sik terus menjadi rebutan para produksi. Antara drama terkenal lakonannya adalah, “High Society”, “Hwarang: The Poet Warrior Youth”, “Strong Girl Bong-soon”, “Happiness”, dan banyak lagi!
Ha, mana satu pelakon kegemaran korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports News

Ini 10 Idola ‘Generasi Ke-2’ Popular Dek Bakat Lakonan Hebat


Seperti biasa, walaupun kita sedang seronok menonton sesuatu drama itu, sudah pasti ia akan tamat juga suatu hari nanti. Nak tak nak, kita terpaksa lepaskan juga. Sedih! Sama juga dengan drama misteri tetapi kelakar iaitu “Catch The Ghost” yang ditayangkan menerusi saluran tvN. Baru sahaja menghabiskan tayangan Selasa lepas, sudah ramai yang tak kebah lagi dengan ‘demam’ drama ini.
Sinopsis

Bagi yang tidak tahu, drama ini mengisahkan tentang Yooryung (Moon Geunyoung), seorang detektif amatur yang bercita-cita tinggi. Dia berusaha keras bagi mencari adik kembarnya iaitu seorang pesakit autisme yang telah lama hilang. Sehinggakan dia sanggup menukar portfolio kerja sebagai pegawai polis untuk kereta api bawah tanah bagi mencari adiknya yang dikatakan mungkin telah menjadi mangsa ‘Subway Ghost’. Go Jiseok pula merupakan seorang pegawai polis berkaliber tetapi memilih untuk bekerja sebagai pegawai biasa yang bertugas di kereta api bawah tanah bagi memudahkannya menjenguk ibunya yang mempunyai masalah nyanyuk.

Yooryung mempunyai fikiran dan pandangan yang sangat tajam dan dia menggunakan kelebihannya itu untuk menyelesaikan pelbagai kes jenayah. Dengan bantuan Jiseok yang merupakan senior kepadanya, mereka bersama-sama menyelesaikan kes jenayah. Namun kebanyakan masanya lelaki itu terpaksa ‘membersihkan’ segala kekalutan yang disebabkan oleh Yooryung.
[Amaran SPOILER]

Setelah sekian lama Yooryung mencari adiknya, dia akhirnya berjaya menjumpainya Yoojin selepas menumpaskan pembunuh bersiri ‘Subway Ghost’. Walaupun adiknya seperti menolak kedatangan kakaknya tetapi Jiseok telah memujuknya kembali ke rumah semula.

Siapa sangka pencopet iaitu Kim Yijun sebenarnya dalang di sebalik pembunuhan ngeri itu. Tindakan gilanya itu adalah sebab tidak berpuas hati kerana semasa anak perempuannya telah tertolak ke landasan kereta api oleh seorang gelandangan yang mempunyai masalah jiwa, tiada siapa pun yang membantu anaknya itu. Tidak mendapat hukuman secara undang-undang, Yijun bertindak menghukum mereka sendiri menggunakan caranya.

Walaupun bermula dengan rating yang tinggi tetapi drama “Catch The Ghost” telah dikalahkan oleh penangan drama “VIP” yang ditayangkan pada slot yang sama. Pun begitu, kesemua penonton memuji lakonan yang ditonjolkan oleh teraju utama iaitu Kim Seonho, Moon Geunyoung, Jung Eugene, Ki Dohun dan ramai lagi.

Penonton tak puas hati
Pun begitu, ada juga yang tidak berpuas hati dengan beberapa plot dalam drama ini. Bagi mereka, masih ada kisah yang tidak diceritakan dengan habis. Macam tak masuk akal pun ada! Salah satu babak yang menjadi persoalan penonton ialah bagaimana ibu Jiseok yang kononnya amnesia tetapi boleh mengingati anaknya itu selepas cedera kerana terhantuk di troli penolak. Namun, wanita tua itu kembali hilang ingatan selepas insiden tersebut.  Selain itu, ramai juga yang ingin tahu kisah lanjut yang dilalui oleh Kim Yijun selepas diberkas oleh pihak polis.

Sejujurnya admin berpuas hati dengan gandingan Kim Seonho dan Moon Geunyoung walaupun ada sedikit kepincangan dalam plot ceritanya itu. Mungkin mereka boleh bergandingan lagi dalam projek lain?

Drama Misteri-Komedi ‘Catch The Ghost’ Tamat, Dapat Reaksi Bercampur Daripada Penonton


Wah nampaknya Chae Jong-hyeop dan Park Ju-hyun dan disahkan untuk satu drama baru KBS!
“The Speed To You Is 493km” ialah drama sukan romantik berkisar mengenai keghairahan dan cinta lelaki dan wanita dalam kumpulan beregu campuran double di mana ahlinya ialah daripada kumpulan perniagaan badminton.

Park Ju-hyun membawa watak Park Tae-yang, seorang pemain badminton yang hidupnya hanyalah memikirkan mengenai sukan. Mempunyai kemahiran ‘smash’ yang hebat dan merupakan salah seorang calon sukan Olimpik, dia berpaling arah daripada badminton selepas satu kejadian misteri. Selepas menyertai pasukan perniagaan Eunice dan memegang semula raket badminton buat pertama kalinya dalam masa 3 tahun, semangatnya untuk mencapai matlamat dahulu kembali menyala.

Chae Jong-hyeop pula akan melakonkan watak Park Tae-joon, seorang pemain yang melihat badminton hanyalah sebagai kerjaya. Lelaki itu mengimpikan kehidupan yang selesa selepas bersara, namun terpaksa menyertai kumpulan perniagaan Eunice selepas dibuang daripada pasukan majlis perbandaran. Selepas mengenali Park Tae-yang, pandangannya mengenai badminton mula berubah malah dia turut mendapat matlamat hidup yang baru.
Khabarnya, drama ini akan memulakan tayangan pada separuh pertama 2022 dan ramai yang sudah menantikan keserasian Chae Jong-hyeop dan Park Ju-hyun dalam drama ini nanti.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Chae Jonghyeop & Park Juhyun Sah Terajui Drama Sukan Romantik ‘The Speed To You Is 493km’


Siap sedia semua untuk saksikan gandingan Choi Si-won dan Lee Da-hee dalam sebuah drama baru!

ARTIKEL BERKAITAN
Choi Siwon & Lee Dahee Sah Terajui Siri Komedi Romantik 'Love That Will Freeze To Death'

Bagi yang belum tahu, Choi Si-won dan Lee Da-hee akan bergandingan dalam drama “Love is for Suckers”, yang mengikuti kisah cinta antara Goo Yeo-reum dan Park Jae-hoon yang telah berkawan rapat selama 20 tahun. Kemudian, mereka mula mempunyai perasaan romantik antara satu sama lain selepas bertemu sebagai pengarah penerbit rancangan temu janji.
Pada 5 September, drama ENA “Love is for Suckers” telah mengadakan sidang akhbar, yang dihadiri pelakon utama dan pengarah Choi Gyu-sik.

Ketika sedang berborak tentang drama tersebut, Lee Da-hee mengulas tentang wataknya Goo Yeo-reum sambil berkata,
Sebagai seorang wanita berusia lewat 30-an, saya bersimpati dengan banyak perkara dalam cerita itu, dan saya fikir ‘seperti kisah saya sendiri’. Jika watak saya sebelum ini lebih dingin dan tegak, Goo Yeo-reum lebih aktif dan meriah.

Kemudian, Choi Si-won turut mendedahkan bahawa skrip yang menarik dan Lee Da-hee adalah sebab dia memilih untuk membintangi drama ini. Jelas ahli SUPER JUNIOR itu,
Le Da-hee ialah Goo Yeo-reum. Dia sedang menjalani penggambaran projek lain pada masa itu, dan saya fikir saya akan menunggu dan melakukan drama ini bersama-samanya.
Untuk pengetahuan, dalam drama ini, Choi Si-won akan menghidupkan watak Park Jae-hoon, seorang pakar bedah plastik yang sinis. Dia mengakui bahawa ianya sukar untuk memainkan watak ini dengan berkata,
Bukan mudah menghafal istilah teknikal. Saya bertanya kepada doktor sebenar untuk butiran watak itu.

Jangan lupa tonton “Love is for Suckers” akan ditayangkan bermula 5 Oktober ini menerusi saluran ENA!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIlgan Sports

“Saya Tunggu Lee Dahee..” – Choi Siwon Kongsi Sebab Bintangi Siri ‘Love Is For Suckers’


Umum pasti mengetahui mengenai konsert ASTRO yang telah dilangsungkan pada 28 dan 29 Mei lalu.
Konsert yang berlangsung tersebut berjaya meraih hampir 22 ribu penonton dan ia pastinya satu pengalaman yang tidak dapat dilupakan.

Antara yang berjaya menarik perhatian untuk konsert ASTRO tersebut adalah apabila adik salah seorang ahli, Moonbin iaitu Moon Sua daripada kumpulan rookie, BILLIE turut hadir memberi sokongan kepada abangnya. Moon Sua juga turut menghantar trak makanan untuk menunjukkan sokongan kepada abangnya serta ahli kumpulan yang lain. Mereka berdua juga turut bergambar di hadapan trak makanan tersebut dan gambar-gambar itu berjaya meraih perhatian peminat kerana mereka dilihat sebagai pasangan adik beradik yang comel.
Korang dah tengok ke gambar mereka? Comel kan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Sokong Konsert ASTRO, Moon Sua Billie Hantar Trak Makanan Untuk Abangnya Moonbin


Kang Ha-neul dan Ha Ji-won berkongsi mengenai keserasian mereka dalam drama terbaru, “Curtain Call”.

ARTIKEL BERKAITAN
"Dia Penyayang Sebenarnya" - Ha Jiwon Ulas Watak Dalam 'Curtain Call'

Drama “Curtain Call” ini merupakan drama yang mengisahkan keluarga Ja Geum-soon iaitu lakonan Go Doo-shim, seorang wanita tua dari Korea Utara yang memiliki Hotel Paradise. Dia merekrut seorang pelakon teater muda, Yoo Jae-heon, lakonan Kang Ha-neul, untuk memenuhi hasrat terakhirnya dengan masa yang terhad. Manakala, Ha Ji-won bakal memainkan watak Park Se-yeon, iaitu cucu kepada Ja Geum-soon dan merupakan pengurus di hotel tersebut. Melihat kepada lakonan Ha Ji-won, Kang Ha-neul berkata,
Setiap penggambaran sentiasa menyeronokkan. Ha Ji-won senang tertawa dan mempunyai pandangan yang membuatkan semua orang selesa. Setiap episod, akan ada banyak keadaan yang tak dijangka berlaku dan juga cabaran dalam menyelesaikan masalah. Jadi nantikan okay!
Ha Ji-won turut memuji Kang Ha-neul,

Dia sangat baik dan seorang pelakon yang berkerja keras untuk semua kerja yang dia lakukan. Hatinya baik dan kesungguhannya dalam lakonan sangat mengagumkan. Kami dapat mencapai keserasian yang baik jadi, nantikan lakonan kami!
Macam comel je ‘chemistry’ dorang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERX Sports News

Puji Satu Sama Lain, Ha Jiwon & Kang Haneul Ulas Watak Dalam ‘Curtain Call’


Sah! Ji Chang-wook bakal bertemu peminat di Asia tidak lama lagi!

ARTIKEL BERKAITAN
Tayang Hari Ini, Choi Sooyoung & Ji Changwook Harap 'If You Wish Upon Me' Berjaya Tambat Hati Penonton

Perkara itu disahkan sendiri oleh agensinya, Glorious Entertainment, apabila mereka mengeluarkan kenyataan rasmi bahawa Ji Chang-wook bakal menemui peminat Asia. Maklumat terperinci bagi perjumpaan bersama peminatnya,  “Ji Chang Wook Fan Meeting Tour <Reach You>” juga sudah mula diumumkan kepada semua.Ji Chang-wook bakal memulakan perjumpaan bersama peminat dimulai dengan Manila pada 6 November dan Indonesia pada 3 December. Sebelum ke negara-negara Asia ini, dia bakal menemui peminat di Seoul terlebih dahulu pada 23 Oktober.
Jom book tiket ke Indonesia sekarang…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Balas Sokongan Peminat, Ji Changwook Buat Perjumpaan Bersama Peminat Di Seoul & Negara Asia


Peminat yang menantikan Kim Sae-ron melakukan comeback nyata terkejut dengan satu berita yang tidak disangka ini.
Terbaru, pelakon wanita itu dikhabarkan telah ditahan oleh polis selepas menerima laporan satu laporan mengenai sebuah kereta yang terhuyung-hayang kiri ke kanan beberapa kali. Menurut Balai Polis Gangnam, mereka kemudiannya menemui kereta yang dimaksudkan sudah pun melanggar sebuah tembok tepi jalan Hakdong pada jam 8 pagi dan Kim Sae-ron yang merupakan pemandu kenderaan itu dalam percubaan melarikan diri.

Walaubagaimanapun, apabila diminta untuk melakukan ujian pernafasan bagi menentukan paras alkohol dalam badan, pelakon tersebut meminta supaya ujian darah dilakukan lantas mereka ke hospital selepas itu.

Respon agesninya mengenai berita itu,
Kami sedang mengesahkan mengenai insiden memandu dalam keadaan mabuk itu. Kami akan memberikan kenyataan rasmi selepas pengesahan itu.
Sama-sama kita nantikan info lanjut mengenai kejadian ini.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Ditangkap Cuba Lari Dek Memandu Dalam Keadaan Mabuk, Agensi Kim Saeron Beri Respon


Meskipun terlibat dengan isu buli namun, Nam Joo-hyuk nampaknya masih kekal aktif dengan projek lakonannya.

ARTIKEL BERKAITAN
Individu Lain Tuduh Dibuli Secara Seksual, Agensi Nam Joohyuk Beri Respon

Baru-baru ini, Nam Joo-hyuk dilihat menjalani penggambaran untuk dramanya akan datang “Vigilante”. Pelakon itu memakai pakaian seragam polis, memandangkan wataknya ialah sebagai seorang pelajar kolej latihan, yang ingin menyertai pasukan polis dalam drama itu.
Sejurus selepas gambar Nam Joo-hyuk di set lokasi tular, ramai netizen terkejut melihat pelakon itu menjalani penggambaran drama baharu meskipun pertikaian undang-undang masih belum selesai berhubung kontroversi buli sekolahnya.

Bagi yang belum tahu, pada Jun lepas, Nam Joo-hyuk telah terlibat dengan kes membuli di sekolah selama 6 tahun, di kedua-dua sekolah menengah dan rendahnya. Selepas agensinya menafikan semua dakwaan yang dibuat terhadap pelakon itu, masih ada individu lain membuat tuduhan sama. Kini, masih belum ada apa-apa penyelesaian undang-undang sah berkaitan isu ini.

Dalam pada itu, “Vigilante” membawa kisah Kim Ji-yong iaitu seorang pemburu penjenayah yang kehilangan ibunya kerana perbuatan penjahat kejiranan semasa dia kecil. Apabila dia menyertai institusi kepolisan untuk menjejaki pembunuh tersebut, dia turut menghukum penjenayah pada saban minggu selain menunding jari terhadap norma masyarakat di mana penguatkuasaan undang-undang sangat baik buat pesalah.

Hmm..apa pendapat korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSBS Entertainment News

Isu Buli Belum Selesai, Nam Joohyuk Dilihat Jalani Penggambaran Siri ‘Vigilante’


Umum mengetahui bahawa Asia Content Awards merupakananugerah yang diadakan pada saban tahun bagi meraikan pelbagai naskhah yang ditayangkan di Asia.
Untuk tahun ketiga ini, kandungan Korea membuktikan kehebatan mereka apabila berjaya merebut pelbagai anugerah di mana siri asal Netflix “Sweet Home” dan “Move To Heaven” berjaya membawa pulang tiga anugerah masing-masing.

Bagi drama menyentuh perasaan “Move To Heaven”, ianya meraih anugerah bagi kategori ‘Kreatif Terbaik’, ‘ Penulis Terbaik’ dan ‘Pelakon Lelaki Terbaik’ (Lee Je-hoon).
Ucap Lee Je-hoon,

Adalah kebahagiaan besar bagi saya ramai orang semasa membawa watak Jo Sang-goo dalam ‘Move To Heaven’, tapi saya berpeluang untuk menerima anugerah ‘Pelakon Lelaki Terbaik’, saya berterima kasih sangat. Pengarah, penulis, produser, pelakon serta kru produksi melakukan yang terbaik untuk menghasilkan drama ini. Akhir sekali, saya mahu berterima kasih kepada penonton.

Untuk drama tegang mengenai raksasa membunuh, “Sweet Home” telah membawa pulang anugerah bagi kategori ‘Anugerah Populariti’ (Song Kang), ‘Pencapaian Teknikal’ dan ‘Pelakon Wanita Baru Terbaik’ (Go Min-si).

Ucap Song Kang,
Terima kasih sangat. 2021 merupakan tahun yang sangat bermakna buat saya. Saya berterima kasih kepada pengarah, staf dan rakan pelakon yang membantu saya sehingga ke tahap ini. Semua, semoga alami tahun yang baik.

Tahniah buat dua drama ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Move To Heaven’ & ‘Sweet Home’ Rebut Pelbagai Anugerah Di ‘2021 Asia Content Awards’


Sandara Park menghantar hadiah manis buat Minzy ke set rancangan pelbagai muzik Watcha akan datang, “Double Trouble”!
Pada 27 Disember, Minzy memuat naik beberapa gambar trak kopi di Instagramnya dengan kapsyen,

Kakak kesayangan saya Dara menghantar trak kopi untuk saya. Dia sangat sweet!
Di trak kopi itu terdapat sepanduk yang tertulis,
Maknae (ahli termuda) palsu 2NE1 Dara, sedang menceriakan maknae sebenar 2NE1, Minzy. Buat yang terbaik Mingki!

View this post on Instagram

A post shared by MINZY (@_minzy_mz)

“Double Trouble” ialah pertandingan muzik baharu di mana 10 idola berbakat mencari pasangan nyanyian dan bersaing untuk gelaran ‘duet terbaik’. Peserta adalah termasuk bekas ahli 2NE1 Minzy, bekas ahli SISTAR Hyolyn, bekas ahli AOA Choa, Ji-woo KARD, Monday WEEKLY, Im Seul-ong 2AM, bekas ahli BEAT Jang Hyun-seung, Tae-il BLOCK B, In-seong SF9 dan Kim Dong-han WEi. “Double Trouble” telah mula ditayangkan pada 24 Disember.
Sweet nya Dara dan Minzy!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Dia Adalah Kakak Yang Terbaik” – Dara Hantar Trak Kopi Ke Set Penggambaran Minzy


Nampaknya, Lee Je-hoon dan Namgoong Min setia memberikan sokongan antara satu sama lain.

ARTIKEL BERKAITAN
Drama Pertama Selepas Berkahwin, Namgoong Min Sah Terajui Siri Bersejarah 'Lovers'

Terbaru, SBS telah melancarkan video trailer untuk episod “Taxi Driver 2” pada minggu depan, menampilkan Namgoong Min yang akan membuat penampilan istimewa.
Sebelum ini, Lee Je-hoon juga pernah memberikan sokongan buat Namgoong Min, dengan tampil sebagai kameo dalam dramanya “Hot Stove League” dan “One Dollar Lawyer”.

https://twitter.com/SBSNOW/status/1637095259040800768?s=20
Dengan ini, peminat semakin teruja untuk menyaksikan keserasian mereka berdua dalam episod “Taxi Driver 2” akan datang.

Jangan lupa tonton “Taxi Driver 2” akan bersiaran pada setiap hari Jumaat dan Sabtu menerusi Viu!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Sokong Lee Jehoon, Namgoong Min Akan Buat Penampilan Istimewa Dalam ‘Taxi Driver 2’


Sudah setahun lebih tidak berlakon, ramai yang ternanti-nanti pekembangan terbaru Park Min-young.

ARTIKEL BERKAITAN
Didakwa Terlibat Isu Seleweng Wang Bersama Bekas Kekasih, Park Minyoung Disoal Polis

Terbaru, pelakon wanita itu telah menghadiri satu acara jenama kosmetik di Tokyo, Jepun di mana dia sempat menyertai satu temubual bagi berkongsi lebih mengenai kehidupannya kini.
Antara soalan yang ditanya ialah watak apa yang mahu dicubanya nanti,

Bila difikirkan saya terlalu banyak membawa watak romantik kerana saya banyak berlakon naskhah percintaan. Saya mahu berlakon watak cool tanpa kisah romantik selepas ini. Saya nak berlakon watak yang sedikit gila.

Penampilan seksi Park Min-young turut menjadi perhatian ketika acara ini apabila dia mengenakan gaun hitam yang terbelah panjang di bahagian bawah lantas menampakkan kaki yang kurus. Bukan itu sahaja, bahagian pinggangnya juga terbuka sekaligus terserlah pinggangnya yang ramping.

Nampak sedikit kurus dek dagu yang kian runcing, rata-rata peminat menebak bahawa wanita tersebut mungkin mengalamai masa yang sukar selepas terpalit dengan kes penipuan oleh bekas teman lelaki yang dikatakan terlibat dengan bisnes mata wang kripto.
Cantik Park Min-young!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

Tampil Seksi, Netizen Bincang Perubahan Fizikal & Wajah Park Minyoung


Bagi siapa yang tidak mengetahui, ahli kumpulan VIXX iaitu Hong-bin telah mengutarakan pendapat yang berbaur kritikan terhadap beberapa kumpulan idola lain seperti Red Velvet, EXO, SHINee dan Infinite pada Februari lepas menerusi siaran langsung aplikasi Twitch.
Selepas memohon maaf dan mendiamkan diri, akhirnya syarikat naungannya iaitu Jellyfish Entertainment mengumumkan bahawa lelaki itu kini sudah tidak akan aktif lagi bersama VIXX dan mereka akan meneruskan aktiviti dengan 5 orang ahli sahaja.

Ini adalah Jellyfish. Kami akan berkongsi kenyataan rasmi mengenai ahli VIXX iaitu Hong-bin. Pertama sekali, kami menghargai peminat yang menyayangi VIXX dengan banyaknya tapi kami ingin menyampaikan satu berita yang sedih.
Pada 7 Ogos, Hong-bin telah menyampaikan hasratnya untuk mengundurkan diri daripada VIXX. Selepas melalui perbincangan bersama ahli VIXX dan Hong-bin sendiri, kami menghormati keputusannya dan mencapai kata sepakat bahawa dia akan meninggalkan kumpulan ini.
VIXX akan teruskan promosi dengan 5 orang ahli pada masa hadapan. Kami memohon maaf kepada peminat kerana dikejutkan dengan berita yang tiba-tiba ini. Kami berharap agar anda terus menyayangi dan menyokong ahli VIXX pada masa hadapan. Terima kasih.
Dari kiri: Ravi, Leo, Hong-bin, N, Ken, Hyuk
Tak lama selepas berita itu didedahkan kepada peminat, Hong-bin telah melakukan siaran langsung menerusi saluran rasminya di aplikasi Twitch.
Pertama sekali, kontrak saya sudah pun dibatalkan dan saya tidak lagi berada di bawah Jellyfish. Saya tidak boleh berkongsi lebih daripada ini.
Saya memohon maaf kepada peminat saya dan juga VIXX. Saya sudah tinggalkan syarikat dan kini saya perlu mencari jalan saya sendiri.
Meskipun mengatakan dia akan berkongsi hal yang lebih lanjut nanti namun dia memohon maaf kerana tidak dapat berkata apa-apa kini.

Saya minta maaf. Saya sepatutnya melakukan lebih banyak perkara sebagai balasan untuk peminat tapi saya mempunyai banyak kekurangan. Apa yang saya boleh cakap hanyalah permohonan maaf.
Sebenarnya peminat VIXX sudah berasa pelik apabila mereka perasan akaun Hong-bin di laman peminat rasmi VIXX sudah lagi dapat diakses. Disebabkan itu lelaki tersebut tidak dapat mengumumkan berita ini di menerusi medium tersebut.
Satu perkara yang saya mahu sampaikan ialah perkataan maaf kepada peminat asal saya, juga peminat saya semasa aktif dengan VIXX, kerana benar perkara ini berlaku atas kesalahan saya. Jadi, saya minta maaf. Tetapi, saya tak rasa ia adalah baik untuk saya memuat naik entri berkenaan hal ini di laman peminat dan cakap, ‘Perkara ini telah terjadi, kontrak saya ditamatkan sebab alasan ini.’ Saya tak mahu rosakkan laman tersebut dengan entri sedemikian.

Mengakhiri siaran langsungnya, Hong-bin menjelaskan bahawa dia akan terus melakukan siaran peribadi di Twitch seperti biasa.
Semoga Hong-bin dan VIXX membuka lembaran hidup yang baru. Harap juga Starlight (nama peminat VIXX) dapat melalui masa yang sukar ini dengan tabah.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERTop Star News

Kontroversi Kritik Kumpulan K-Pop Lain Seperti SHINee & Red Velvet, Hongbin Umum Keluar Daripada VIXX


Tahun 2020 merupakan tahun di mana satu dunia dilanda pandemik Covid-19. Bagaimanapun, ianya tidak menjadi batu penghalang bagi industri Korea untuk berkembang hingga ke peringkat antarabangsa.

ARTIKEL BERKAITAN
Selepas 'After Like', IVE Umum Comeback Pada April Ini

Antara kejayaan yang membantu industri muzik Korea adalah dengan kewujudan kumpulan idola generasi ke-4.
Kalau nak tahu kumpulan idola mana yang dapat menarik perhatian peminat K-Pop meskipun debut ketika musim pandemik, jom KimchiDaily kongsikan!

1. IVE

Korang ingat tak masa zaman pandemik dulu viral dengan lagu “Eleven”? Kalau nak tahu, sebenarnya lagu ini merupakan lagu debut buat kumpulan IVE. Kumpulan ini telah melakukan debut mereka pada 1 Disember 2021 dan mereka juga berjaya mencatat kejayaan sehingga ke hari ini.

Antara lagu popular mereka adalah “Eleven”, “Love Dive” dan “After Like”. Selain berjaya mencatatkan kejayaan dalam lagu, mereka turut memenangi anugerah rookie terbaik dan anugerah-anugerah utama dia acara muzik tahunan di Korea.
Sekadar info, IVE juga akan membuat kemunculan semula mereka pada pertengahan April nanti.
2. ENHYPEN

Korang tahu tak, kumpulan ENHYPEN ini merupakan pemenang dari rancangan realiti yang dikenali sebagai “I-LAND”.
Kumpulan ini melakukan debut mereka pada 30 November 2020 dengan lagu “GIVEN-TAKEN”. Selepas melakukan debut, kumpulan ENHYPEN berjaya menunjukkan kejayaan luar biasa seperti memenangi pelbagai anugerah di majlis berprestij.
Antara anugerah yang dirangkul oleh kumpulan itu adalah, anugerah ‘Rookie of the Year’ anugerah utama iaitu Bongsang bagi kategori persembahan terbaik dari Seoul Music Award dan banyak lagi.
3. LE SSERAFIM

Lagu “Fearless” telah berjaya membuktikan bahawa LE SSERAFIM antara kumpulan yang popular di Korea malah di seluruh dunia.
Kumpulan ini telah melakukan debut mereka pada 2 Mei 2022 dengan mini album “Fearless”. Kumpulan LE SSERAFIM ini juga popular selepas mengharungi pelbagai cabaran sejak penampilan pertama mereka pada tahun lepas.
Kecoh dahulu apabila salah seorang ahli dari kumpulan tersebut telah dibuang kerana kontroversi yang melibatkan keganasan di sekolah. Selepas itu, agensi mereka telah membuat keputusan untuk meneruskan aktiviti kumpulan itu dengan mengekalkan lima ahli sahaja.
Berakhir sahaja kontroversi yang dilanda oleh kumpulan tersebut, mereka telah membuat kemunculan semula dengan lagu “Antifragile” pada bulan Oktober tahun lepas.
4. aespa

Kumpulan yang pernah popular dengan lagu “Next Level” iaitu aespa juga berjaya menempah nama ketika dalam era pandemik.
Kumpulan aespa telah melakukan debut pada 17 November 2020 dengan lagu mereka iaitu “Black Mamba”. Selepas melancarkan debut mereka, kumpulan ini turut meraih hasil jualan album pada minggu pertama sebanyak satu juta salinan di kedua-dua carta Hanteo dan Circle.
5. TREASURE

Dalam dunia pasti ada harta yang berharga. Sudah semestinya harta yang berharga buat Teume (nama kelab peminat) adalah TREASURE.
Sebenarnya, kumpulan ini terbentuk dari sebuah rancangan realiti yang dikenali sebagai
“YG Treasure Box” dan mereka telah melakukan debut pada 7 Ogos 2020 dengan album pertama iaitu “The First Step: Chapter One”.
Walaupun dua orang ahli dari kumpulan tersebut iaitu Ye-dam dan Mashiho telah meninggalkan TREASURE pada tahun lalu tetapi, ianya tidak pernah mematahkan semangat kumpulan tersebut.
Sedikit info, TREASURE akan melakukan konsert mereka di Malaysia pada 11 Mac 2023 ini. Ha, korang dah beli tiket belum?
6. STAYC

Bila sebut je nama STAYC, korang mesti teringat Stacy Anam seorang penyanyi tempatan kan? Tapi bukan ye, STAYC kali ini merupakan kumpulan idola K-Pop yang terkenal dengan lagu “ASAP”.
Bagi yang belum mengenali kumpulan STAYC, kumpulan K-Pop ini telah memulakan debut mereka pada 12 November 2020 dengan lagu pertama iaitu “So Bad” dalam album “Star To A Young Culture“. Walaupun tidak dikenali ramai ketika itu tetapi mereka kembali dengan lagu “ASAP” dan diikuti dengan “STEREOTYPE”, yang berjaya membuatkan mereka semakin meraih populariti.
Mereka juga pernah menyatakan dalam satu sesi temu bual di majalah Marie Claire bahawa mereka akan berusaha untuk terus maju dan orang akan mengenali STAYC dengan lebih dekat.
Untuk maklumat korang, STAYC pernah melakukan perjumpaan peminat mereka di Malaysia pada 4 Februari yang lalu.
7. Weeekly

Ketika era pandemik, skrol saja TikTok pasti akan ada lagu “After School” lalu fyp korang kan?
Kumpulan Weeekly ini telah memulakan kerjaya mereka pada 30 Jun 2020 dengan lagu popular mereka iaitu “Tag Me (@Me)” dalam album “We Are”. Sama juga dengan kumpulan STAYC, di mana pada ketika debut, mereka tidak dikenali ramai sehinggalah mereka membuat kemunculan semula dengan lagu “After School” dalam album ketiga.
Sebaik sahaja lagu “After School” dilancarkan, kumpulan ini semakin dikenali di Korea serta peringkat antarabangsa. Kejayaan lagu tersebut telah membuka ruang buat Weeekly di mana mereka telah memenangi ‘Rookie Award’ dan juga mendapat perhatian media antarabangsa yang terkenal seperti Majalah Time Amerika Syarikat dan United Kingdom NME.
Selain itu, muzik video “After School” di YouTube turut memecah tontonan sebanyak 100 juta serta mendapat penstriman di Spotify sebanyak 100 juta.
Banyak juga kumpulan yang berjaya meskipun debut ketika pandemik Covid-19. Apa-apa pun, tahniah dan semoga terus maju jaya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSport trends

Meski Debut Ketika Covid-19, Ini Kumpulan K-Pop Generasi ke-4 Berjaya Raih Populariti


Umum mengetahui bahawa Korea menyambut perayaan Chuseok kelmarin. Walaubagaimanapun, terdapat pelbagai drama yang masih lagi dalam penggambaran lantas memerlukan staf produksi untuk bekerja pada hari yang penting tersebut.
Bagi menghargai jasa mereka, Kim Seon-ho dan Shin Min-ah khabarnya telah bergabung tenaga bagi menghantar trak makanan buat staf “Hometown Cha Cha Cha” kelmarin.

Bahkan mereka turut melakukan hal yang sama pada hari ini, secara tak langsung para staf di set mendapat makanan lazat selama dua hari berturut-turut. Baik kan?
Tertulis di banting ialah,

Kerana ia ‘Chuseok’, habiskan masa bersama ‘Shikhye’.

Rata-rata peminat memuji Kim Seon-ho dan Shin Min-ah kerana mengingati para staf selain seronok melihat hubungan mereka yang baik selepas berlakon bersama.

Mesti kesemua staf tersentuh dengan kebaikan mereka kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Hargai Staf Kerja Ketika Chuseok, Kim Seonho & Shin Minah Hantar Trak Makanan Di Set ‘Hometown Cha Cha Cha’


Tidak dinafikan bahawa drama “When The Camellia Blooms” yang ditayangkan di bawah saluran KBS telah mendapat perhatian ramai peminat K-Drama daripada Korea dan juga seluruh dunia. Rasanya drama ini merupakan satu-satunya naskhah siri mini yang berjaya mengaut rating lebih daripada 20% untuk tahun 2019 sekaligus membuktikan kepopularitiannya!

Bagi yang tidak tahu, “When The Camellia Blooms” membawa kisah seorang ibu tunggal iaitu Dongbaek (Gong Hyojin) yang sering menerima pandangan pelik orang sekeliling kerana statusnya itu serta pekerjaannya sebagai seorang pemilik bar. Bukan sahaja ada masalah dengan orang ramai, dia juga melalui dilema dengan ayah (Kim Jiseok) kepada anaknya yang tiba-tiba mahukan cintanya kembali walaupun sudah berkahwin dengan selebriti terkenal. Ditambah pula dengan kehadiran Yongshik (Kang Haneul) iaitu seorang pemuda naif yang jatuh cinta pandang pertama dengan Dongbaek. Kebanyakan penonton kasihan melihat liku hidup wanita itu selain tersentuh melihat kesungguhan Yongshik yang sedaya upaya cuba memenangi hati ibu tunggal itu.
Selepas kejayaan drama ini dan kehebatan lakonan Gong Hyojin yang memainkan watak Dongbaek, ramai penonton menebak bahawa pelakon wanita itu bakal membawa pulang trofi terbesar pada “2019 KBS Drama Awards” iaitu Anugerah Utama (Daesang). Nyata jangkaan itu tepat kerana Gong Hyojin berjaya merangkul anugerah besar itu kerana lakonannya yang mantap dalam drama romantik komedi tersebut.

Semasa diumumkan sebagai pemenang, wanita itu ternyata tidak dapat menahan rasa sebaknya. Pelakon lain dalam drama tersebut terus mengucapkan tahniah yang tidak terhingga kepada Gong Hyojin, sepertinya mereka juga gembira dengan kemenangannya.

Gong Hyojin mengakui bahawa berada di tempat tersebut sebagai pemenang merupakan satu momen yang tidak menyenangkan. Mungkin kerana dia dicalonkan dengan nama-nama besar yang lain. Pun begitu, dia menjelaskan bahawa “When The Camellia Blooms” menerima limpahan kasih sayang daripada orang ramai dan dia sangat berterima kasih dengan perhatian tersebut.

Meskipun ucapannya terberhenti seketika kerana berasa sebak, tapi dia tetap meneruskannya sehingga habis. Dia berterima kasih kepada semua kakitangan yang terlibat bagi menjayakan “When The Camellia Blooms”. Gong Hyojin juga menyatakan bahawa dia berharap dapat berlakon lagi dalam naskhah seperti drama tersebut suatu hari nanti.

Bukan sahaja Gong Hyojin bahkan teraju utama lain dalam “When The Camellia Blooms” turut berjaya meraih pelbagai anugerah pada malam tersebut. 12 trofi kesemuanya! Tahniah diucapkan!
Sumber: Youtube

Tidak Mampu Tahan Tangisan, Gong Hyojin Raih Anugerah Utama Pertamanya Menerusi ‘When The Camellia Blooms’


Bukan sahaja mempunyai plot yang menarik, malahan drama “Big Mouth” turut menampilkan ramai pelakon hebat.

ARTIKEL BERKAITAN
"Cara Dia Sampaikan Emosi.." - Semakin Bertambah Baik, Lakonan YoonA Dalam 'Big Mouth' Dipuji

Bagi yang belum tahu, “Big Mouth” adalah drama noir yang membawa kisah seorang peguam kelas ketiga Park Chang-ho (Lee Jong-suk), yang tanpa sengaja mengendalikan sebuah kes pembunuhan yang membuatkannya berubah menjadi penipu dipanggil ‘Big Mouse’ dalam sekelip mata sahaja. Bagi meneruskan kelangsungan hidup dan menyelamatkan keluarganya, dia perlu membongkarkan konspirasi besar dalam kalangan kelas atasan yang berpengaruh.
Selain pelakon utama Lee Jong-suk dan Yoon-A yang mendapat perhatian, watak Park Yoon-gap yang dibawa oleh Jung Jae-sung turut meninggalkan impak pada penonton.

Khususnya dalam episod terbaru “Big Mouth”, watak Jung Jae-sung yang mendominasi Penjara Gucheon dengan berkarisma, telah berjaya menambahkan ketegangan dalam drama tersebut.

Tambahan, Jung Jae-sung turut menggambarkan aspek ‘kotor’ Park Yoon-gap yang sanggup menerima segala-galanya melibatkan wang secara realistik, membuatkan penonton digelubungi dengan kemarahan.
Oleh itu, Jung Jae-sung nampaknya telah berjaya membawa watak antagonis Park Yoon-gap, yang tidak peduli apa-apa selain untuk memuaskan keinginannya sendiri. Dari ekspresi, cara bercakap dan lakonan matanya, pelakon itu memang benar-benar menjiwai wataknya dengan sepenuhnya.

Sekadar info, drama “Big Mouth” ditayangkan pada setiap hari Jumaat dan Sabtu dan boleh ditonton menerusi Disney+!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

“Geramnya..” – Watak Antagonis Jung Jaesung Dalam ‘Big Mouth’ Jadi Perhatian


Boleh tahan hebat drama “It’s Okay To Not Be Okay” ini kerana berjaya membawa pelbagai isu psikologi yang jarang didengari untuk pengetahuan penonton. Meskipun sarat dengan emosi tetapi naskhah ini mampu membuatkan penonton kekal menonton sehingga ke akhirnya kerana terpegun dengan kehebatan lakonan setiap watak di dalamnya.
Pun begitu purata rating penonton yang diraih oleh drama ini adalah sangat biasa iaitu 5.3% sahaja. Walaupun bukan satu kegagalan tetapi ia agak rendah berbanding dengan jangkaan yang diletakkan oleh semua orang pada awalnya memandangkan ini adalah drama pertama Kim Soo-hyun selepas pulang daripada latihan khidmat ketenteraan.

“It’s Okay To Not Be Okay” boleh dikatakan agak popular kerana ia kerap menjadi sebutan ramai kerana kandungannya yang lain daripada lain. Malahan semua orang turut memuji Seo Ye-ji kerana mampu menghidupkan watak Ko Mun-yeong yang anti-sosial dan tindak-tanduknya sukar difahami orang lain.

Tidak tahu di mana kesilapan pada drama ini tetapi ia hanya mampu duduk selesa dalam lingkungan rating 5% ke 6% sahaja. Satu angka yang mengecewakan memandangkan banyak drama popular tahun 2020 ini berjaya melepasi garisan 15%.
Walaubagaimanapun, rata-rata penonton meminta orang lain tidak menghukum “It’s Okay To Not Be Okay” berdasarkan catatan ratingnya sahaja kerana ia adalah sebuah naskhah yang padat dengan pengajaran dan emosi.

Melihatkan Ko Mun-yeong yang sendirian melawan mimpi ngerinya kerana trauma dan Moon Gang-tae yang melupakan segala keinginan dirinya demi abangnya yang berada dalam masalah spektrum autistik, ia membuatkan penonton turut berasa hiba dek keperitan hidup setiap watak.

Bukan itu sahaja, sinematografi yang digunakan turut membuatkan penonton seperti berada di dunia lain. Lihat sahajalah seni bina ‘Istana Disumpah’ milik Ko Mun-yeong yang besar dan terperinci tersebut, cantik betul! Jelaslah bahawa pihal produksi drama ini memberikan 100% perhatian bagi memastikan ia mencapai kepuasan penonton.
Jangan hukum drama hanya kerana ratingnya, jadi saksikan “It’s Okay To Not Be Okay” setiap Sabtu dan Ahad di tvN atau pun Netflix!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERTV Report

Plot Unik & Main Dengan Emosi Penonton, Kenapa Purata Rating ‘It’s Okay To Not Be Okay’ Rendah?


Tuah Lee Yoo-mi nampaknya terus bergolek apabila siri keduanya bersama Netflix turut menemui kejayaan yang mengagumkan.
Selepas “Squid Game”, “All Of Us Are Dead” turut menerima perhatian penonton seluruh dunia hingga berjaya menduduki tangga pertama di ranking global Netflix.

Pencapaian hebat itu merupakan sesuatu yang membanggakan buat Lee Yoo-mi memandangkan dia muncul di dalam kedua-dua naskhah berkenaan. Anak Netflix!

Walaupun membawa watak yang kasihan dalam “Squid Game” iaitu Ji-yeong yang kekurangan kasih sayang dan daif, Lee Yoo-mi melakukan transformasi 180 darjah kepada antagonis yang menyakitkan hati, Na-yeon di dalam “All Of Us Are Dead”.
Meskipun wataknya kecil kalau nak dibandingkan dengan yang lain, namun dia mampu menarik perhatian ramai selain menerima ‘sumpah seranah’ dari penonton dek penyampaian yang realistik sebagai seorang yang pentingkan diri.

Antara komen penonton:
Geramnya, dia memang pandai berlakon.

Setiap kali melihatnya, saya merasakan seperti akan menghidapi kanser.

Saya sedang menonton dan rasa seperti nak mati apabila melihatnya.
Dalam pada itu, Lee Yoo-mi bakal muncul sebagai heroin drama sukan iaitu “Mental Coach Je Galgil”.
Lakonan Lee Yoo-mi sentiasa ‘menjadi’ kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Geram!” – Jadi Antagonis Dalam ‘All Of Us Are Dead’, Bakat Lakonan Versatil Lee Yoomi Dipuji


Sempena sambutan 11.11 ini, banyak betul promosi yang dilakukan oleh jenama besar di Malaysia. Pun begitu, Lazada tampil dengan lebih bergaya bagi menyambut hari istimewa ini. Nak tahu kenapa? Mereka telah mengadakan satu konsert iaitu “Lazada Super Show” bagi memeriahkan lagi hari ini. Walaupun pernah dianjurkan pada tahun lepas, tapi tahun ini lebih best sebabnya mereka juga turut menjemput artis antarabangsa untuk datang buat persembahan!
Antara artis antarabangsa yang telah dijemput ialah Cinta Laura daripada Indonesia dan juga artis K-Pop terkenal iaitu APink! Tapi yang seronoknya kerana kumpulan daripada Korea tersebut telah dipilih sebagai artis penutup untuk konsert “Lazada Super Show” itu!

Persembahan Apink yang sudah berkecimpung hampir 9 tahun dalam industri seni nyata profesional dan menghiburkan! Kumpulan wanita ini telah menyanyikan 3 lagu popular mereka iaitu “Mr. Chu”, “I’m So Sick”, dan “Luv”. Memang patut pun dipilih sebagai penutup kerana persembahan mereka berjaya menaikkan lagi mood penonton tak kiralah peminat mahupun penonton biasa.

Walaubagaimanapun, rata-rata netizen turut memuji para gadis Apink kerana menghormati sensitiviti budaya di negara Malaysia. Ini kerana mereka semua telah tampil sopan dan tidak berpakaian seksi langsung sepanjang persembahan mereka pada malam kelmarin. Lihat sajalah seluar panjang putih yang dikenakan oleh mereka. Masih nampak cantik walaupun ditutup semuanya.

Apa-apa pun tahniah Apink kerana berjaya menghiburkan semua penonton “Lazada Super Show” malam tadi. Jangan lupa datang buat konsert pula kat Malaysia lepas ni!
Sumber: TV3Malaysia, Twitter

Jadi Artis Penutup Pentas ‘Lazada Super Show’, Netizen Malaysia Puji Pakaian Sopan Apink!


Agensi Hyun-jin LOONA iaitu Blockberry Creative tampil memberi kenyataan mengenai khabar angin percintaannya.

ARTIKEL BERKAITAN
3 Ahli Positif COVID-19, LOONA Tak Sertai Penggambaran Pusingan Pertama 'Queendom 2'

Awal minggu ini, kecoh mengenai desas-desus mengenai khabar angin Hyun-jin, ahli kumpulan LOONA yang dikatakan bercinta dengan penyanyi rap, A-FLOW.
Perkara itu kian menjadi bualan ramai apabila ada yang mengatakan bahawa Hyun-jin kerap memuat naik gambar mesra mereka di akaun peribadi Instagram miliknya contohnya seperti gambar ‘couple rings’ mereka. Namun perkara itu dengan serta-merta dinafikan oleh agensinya, BlockBerry Creative yang sudah mengeluarkan kenyataan rasmi dan juga telah mengambil tindakan undang-undang.

Kami ingin memberitahu anda bahawa semua khabar angin adalah palsu. Kami akan mengambil tindakan undang-undang yang kukuh terhadap khabar angin daripada YouTuber tersebut.
Ha tulah, korang pun jangn sebarkan cerita tak betul tau. Kan tak pasal-pasal kena ambil tindakan…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Agensi Hyunjin LOONA Tampil Beri Kenyataan Isu Kisah Percintaan


Korang ada tengok tak filem terbaru “2037”? Sedih kan filem tu… Tetapi, katanya pelakon utama filem itu iaitu Hong Ye-ji sebenarnya merupakan bekas peserta “Produce 48”! Ha korang tak tahu kan? Jom kita kenali dengan lebih mendalam siapa Hong Ye-ji ini sebenarnya.

ARTIKEL BERKAITAN
Kim Jongkook Peluk Hong Yeji Dalam 'Running Man', Song Jihyo Luah Rasa Cemburu

Gadis cantik manis ini sebenarnya baru saja mencecah umur 20 tahun. Muda lagi… Namun, dia sebenarnya telah melalui pelbagai cabaran sejak disingkirkan daripada program “Produce 48”.

Hong Ye-ji yang lahir pada tahun 2002, sebelum ini dikenali oleh umum sebagai seorang trainee melalui program tersebut. Dia menyertai “Produce 48” pada tahun 2018 di usia 16 tahun dan pada ketika itu dia bernaung di bawah CNC Entertainment.
Walaubagaimanapun, dia hanya berjaya menduduki tempat ke 78 dan telah disingkirkan pada episod ke-5. Senang kata, dia tidak berjaya mencuri perhatian umum sepanjang program itu. Dia juga pernah dibentuk dalam kumpulan IZ*ONE pada tahun 2018.

Selain daripada itu, Hong Ye-ji juga dilihat menghadapi kesukaran dalam mencari agensi yang baik dan sesuai selepas disingkirkan. Dalam masa 3 tahun, dia sudah berkerja dengan 3 agensi berbeza. Dia menjadi idola di bawah STARDIUM Entertainment dan menghentikan kerjasama dengan agensi tersebut pada 2020.
Manakala, untuk agensi kedua iaitu JUNG Entertainment, dia bergerak sebagai pelakon namun menghentikan kerjasama dengan agensi itu pada 2021. Sambungan kepada itu, dia meneruskan lagi kerjayanya sebagai pelakon di bawah BIG WHALE Entertainment sejak September tahun 2021 sehingga sekarang.Rezeki yang tak disangka-sangka, akhirnya Hong Ye-ji ditawarkan menjadi teraju utama untuk filem “2037” yang berjaya meraih perhatian penonton baru-baru ini. Dalam filem tersebut, Hong Ye-ji memegang watak sebagai Yoon Young, seorang gadis berumur 19 tahun, yang dijatuhkan hukuman atas tindakan mempertahankan diri sendiri yang menyebabkan dia dipenjara seumur hidup.Tuah menyebelahi Hong Ye-ji, apabila rata-rata dalam kalangan penonton melihat usaha dan kualiti lakonannya malah turut memuji paras rupanya yang cantik. Walaupun ini merupakan projek filem pertamanya, namun ia dilihat sebagai ‘pembuka jalan’ buat Hong ye-ji setelah disingkirkan dalam “Produce 48”.
Kalau korang sering mengikuti episod “Running Man”, korang pasti nampak penampilan Hong Ye-ji dalam episod Mei lalu. Dia bahkan tidak percaya dia berpeluang untuk tampil dalam “Running Man”, malah turut berkali-kali memastikan hal itu dengan agensinya kerana dia begitu gementar untuk tampil dalam rancangan hiburan terkenal.Peluang sewaktu di “Produce 48” tidaklah secerah peluang yang Hong Ye-ji peroleh sekarang kan? Namun, boleh dikatakan lakonannya dalam “2037” cukup memberansangkan walaupun ianya merupakan filem pertama.
Syabas Hong Ye-ji! Korang dah tengok belum “2037”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERBNT News

Teraju Utama ‘2037’ Bekas Peserta ‘Produce 48’? Ini Info Lanjut Tentang Hong Yeji


Baru-baru ini kecoh dengan khabar mengenai seorang pelakon, Kim Sae-ron yang menyalahi undang-undang jalan raya di mana akibat hal itu, dia telah memberi kesan terhadap kerjayanya serta banyak lagi pihak.

ARTIKEL BERKAITAN
(VIDEO) CCTV Kim Saeron Cuba Lari Dek Pandu Dalam Keadaan Mabuk, Kim Saeron Mohon Maaf

Kim Sae-ron sebelum ini dikenakan tindakan undang-undang oleh Balai Polis Gangnam di Seoul atas tuduhan melanggar Akta Trafik Jalan Raya pada 18 Mei, semalam. Menurut polis, panggilan kecemasan diterima mengatakan kenderaan yang dipandu di Cheongdam-dong, Gangnam-gu, Seoul mengalami kemalangan.
Polis tiba di tempat kejadian dan menyiasat pemandu yang merupakan Kim Sae-ron. Hasil siasatan di lokasi, kenderaan yang dipandu oleh Kim Sae-ron terhuyung-hayang beberapa kali dan telah melanggar pagar penghadang dan pokok jalanan.

Setelah siasatan dilakukan, Kim Sae-ron disahkan memandu di bawah pengaruh alkohol dan turut memandu secara berbahaya. Akibat daripada kesalahan tersebut, Kim Sae-ron telah menimbulkan beberapa masalah terutamanya kepada pihak produksi untuk drama-drama yang akan datang.
Sehubungan dengan itu, satu pihak produksi tampil memberi respons mereka terhadap kesalahan Kim Sae-ron yang memberi kesan terhadap drama akan datang. Kim Sae-ron disahkan bakal meninggalkan drama baharu terbitan SBS “Trolley” yang diarahkan oleh pengarah, Kim Mun-kyo.

Studio S, sebuah syarikat produksi, memberi kenyataan bahawa
Kim Sae-ron menyatakan hasratnya untuk membuat permohonan maaf dan kami menerimanya. Walau bagaimanapun, nama bagi pelakon gantian masih belum diketahu. Sebaik sahaja produksi bermula, kami bercadang untuk mencari pelakon pengganti dan memasukkannya ke dalam penggambaran.

Sebelum ini juga, pihak agensi Kim Sae-ron juga telah mengeluarkan kenyataan permohonan maaf bagi pihaknya,
Kim Sae-ron dihantar pulang selepas ujian darah pada hari kejadian dia bakal memberi kerjasama penuh untuk siasatan polis selepas itu. Kami juga amat bertanggungjawab di atas kejadian seperti ini. Kami memohon maaf sekali lagi kepada semua orang yang terlibat dan terkesan akibat perkara ini.
Pada masa akan datang, kami akan melakukan yang terbaik untuk berkomunikasi dan menyelesaikan masalah secara baik. Kami akan cuba lebih berhati-hati dalam menguruskan artis kami agar perkara ini tidak berlaku. Kami memohon maaf kerana menimbulkan kebimbangan sekali lagi.
Susahkan apabila melibatkan pelbagai pihak? Diharapkan selepas ini Kim Sae-ron akan lebih berhati-hati dan semoga kejadian seperti ini dijadikan pengajaran buat semua pihak.
Semoga Kim Sae-ron terus cekal dan teruskan bekerjaya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Club

Akibat Memandu Secara Mabuk, Kim Saeron Undur Diri Dari ‘Trolley’


Apabila kita ada kemampuan, sebaiknya digunakan untuk membantu orang lain. Sama juga dengan pelakon Kim Yoo-jung yang telah diangkat sebagai ahli ke-229 untuk Green Noble Club baru-baru ini.
Kalau anda nak tahu, kelab ini dikelola di bawa ChildFund Korea dimana ia merangkumi individu yang menderma sejumlah wang yang banyak sekurang-kurangnya 100 milion won. (RM368,869). Dilahirkan pada tahun 1999, Kim Yoo-jung menjadi ahli termuda yang menyertai kelab tersebut.

Kim Yoo-jung dikhabarkan sudah mendermakan secara diam di bawah nama yang berlainan sejak awal kariernya sebagai pelakon lagi, selain turut menderma bagi membantu kanak-kanak dalam keluarga berpendapatan rendah dan dalam kesusahan kerana COVID-19. Malah, wang yang didermakan turut digunakan untuk membayar rawatan perubatan kanak-kanak yang sakit.

Baiknya Kim Yoo-jung, semoga terus membantu ramai orang lagi.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMy Daily

Kim Yoojung Jadi Ahli Termuda Kelab Utama Derma Bawah ChildFund Korea Lepas Banyak Membantu


Nampaknya, pelakon “Alchemy of Souls” mempunyai hubungan yang rapat meskipun di luar drama.

ARTIKEL BERKAITAN
Ingin Tingkatkan Kualiti, ‘Alchemy Of Souls’ Tidak Akan Tayang Pada Minggu Depan

Pada 9 Ogos semalam, Hwang Min-hyun, iaitu salah seorang pelakon dalam “Alchemy of Souls” telah menyambut ulang tahun kelahirannya yang ke-27.
Selain peminat yang menyambut gembira hari jadi Hwang Min-hyun, pelakon-pelakon dari “Alchemy of Souls” turut tidak melepaskan peluang memberikan ucapan hari lahir buat rakan pelakon mereka itu.

Lee Jae-wook menulis,

Hari ini hari jadi putera, semua tolong beri ucapan 🙂 HBD
Shin Seung-ho memberi ucapan,
Putera hutan 👑 HBD ❤
Yoo In-soo turut menujukkan rasa sayangnya kepada Min-hyun dengan menulis,
❤ Putera, selamat hari jadi 🥰
Dalam pada itu, “Alchemy of Souls” ialah drama percintaan fantasi yang berlangsung di negara Daeho fiksyen, sebuah negara yang tidak wujud dalam sejarah atau di peta. Cerita ini mengikuti watak utama yang nasibnya menjadi berpintal kerana sihir yang menukar jiwa orang.

Alala sweet sangat dorang ni tau!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Papar Hubungan Rapat, Pelakon ‘Alchemy Of Souls’ Beri Ucapan Hari Lahir Buat Hwang Minhyun


Semejak berkahwin, nampaknya Hyunbin kelihatan lebih relaks dan tidak segan untuk bercerita mengenai isteri, Son Ye-jin.

ARTIKEL BERKAITAN
"Kita Akan Nampak Serupa Bila Dilamun Cinta" - Ramai Perasan Senyuman Hyunbin Seiras Son Yejin Kini

Terbaru, lelaki itu telah menyertai temubual untuk mempromosikan filem “Confidential Assignment 2: International”. Bukan itu sahaja, dia sempat menjawab persoalan berkaitan perihal rumah tangganya.
Bakal menimang anak sulung tak lama lagi, kongsi Hyunbin,

Saya tak dapat merasakannya lagi. Mungkin ianya akan dapat dirasai apabila melihat dengan mata sendiri. Ianya merupakan rezeki yang hebat, jadi saya menantikan dengan hati terbuka.

Dalam pada itu, Hyunbin menjelaskan sebab dia lebih selesa memilih untuk menjalani tembual tanpa bersemuka,

Saya berhati-hati untuk melalui temuramah ini kerana ‘baby’. Terima kasih kerana memahami.
Mendengarkan penjelasan itu, rata-rata peminat mengakui teruja dengan panggilan ‘baby’ yang dianggap ditujukan buat Son Ye-jin. Pun begitu, ada juga yang mengatakan bahawa gelaran itu ialah buat anjing peliharaan pasangan itu ataupun anak di dalam perut wanita berkenaan.
Awwww sweet!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Kerana ‘Baby’..” – Gelaran Manja Hyunbin Buat Son Yejin Jadi Perhatian


Pelakon dan juga penyanyi solo, Lee Jin-hyuk baru-baru ini dikhabarkan bakal melancarkan album mini kelimanya tidak lama lagi!

ARTIKEL BERKAITAN
Capai Rating Tinggi, 'Why Her?' Tamat Penggambaran

Lee Jin-hyuk yang bakal melancarkan album mini kelima iaitu “5ight”, yang mana sekaligus menandakan comebacknya setelah sekian lama.Spoiler untuk comeback Lee Jin-hyuk yang baru saja disiarkan hari ini, berjaya meraih perhatian peminat dengan aura memukaunya dalam poster tersebut. Setelah 10 bulan melancarkan lagu “Ctrl+V“, album mini terbaru iaitu “5ight” ini amat dinantikan oleh peminat.
https://twitter.com/LJH__official/status/1555206938505293824

Korang tunggu update seterusnya okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Lee Jinhyuk Umum Comeback Dengan Album Mini Kelima ‘5ight’


Kalau anda ingat dahulu, Janna Nick dan Sharifah Sakinah pernah dihentam peminat K-Pop memandangkan mereka bergurau mengenai kematian ahli kumpulan SHINee iaitu Jonghyun.
Walaupun Sharifah Sakinah pernah memohon maaf mengenai isu ini namun ianya kembali tular apabila video berkenaan dimuat naik ke aplikasi TikTok baru-baru ini.

Disebabkan namanya trending di Twitter dengan berbelas ribu ciapan, Janna Nick tampil menjelaskan cerita sebenar menerusi satu video panjang di Instagram. Malah dia sanggup memegang al-Quran dan bersumpah bahawa dia tidak melakukan hal tersebut.

View this post on Instagram

A post shared by Janna Nick (@jannanick)

Pun begitu, rata-rata peminat K-Pop sepertinya tidak menerima permohonan maaf tersebut disebabkan dia hanya melakukan perkara tersebut selepas tular di serata media sosial. Malah pelakon wanita itu sempat memepromosikan filem terbarunya dalam entri tersebut.
Walaubagaimanapun, isu ini semakin panas apabila terdapat beberapa tangkap layar mengenai promosi filem “Delen” arahannya yang seperti menghina Lisa BLACKPINK. Ini disebabkan nama ganti yang digunakan ialah ‘BLACKPIG’.

Kata mereka, Janna tidak sepatutnya menjadikan nama idola K-Pop itu sebagai mainan malah menggantikannya dengan nama yang tidak baik.

Hmmm…
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERTwitter

Lepas Minta Maaf Isu Gelak Kematian Jonghyun, Janna Nick Diserang Lagi Dek Gelar Lisa ‘BLACKPIG’


Tahun 2021 dimulakan dengan gembira apabila Son Ye-jin dan Hyunbin mengakui bahawa mereka sudah bercinta sejak “Crash Landing On You” tamat tayangan.
Meskipun susah untuk nampak mereka berinteraksi di khalayak ramai selepas pengakuan itu, Son Ye-jin nampaknya menonjolkan rasa cintanya terhadap lelaki itu dengan berkeliaran di sekitar Instagram dan meninggalkan tanda ‘suka’ pada entri peminat buat Hyunbin.

Malah peminat luar negara yang mengetahui tentang hal tersebut telah berseloroh dan memuat naik entri ‘meme’ wajah Hyunbin menangis bagi meminta pelakon wanita itu turut menekan ‘suka’ padanya. Dan misi tersebut nyata berjaya kerana Son Ye-jin dilihat meninggalkan tanda ‘suka’ padanya.

Comel je Son Ye-jin melayan peminat yang menyokong hubungannya dengan Hyunbin!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Peminat Syok Lihat Son Yejin ‘Like’ Banyak Foto Kekasih, Hyunbin Di Instagram


Dengar cerita ramai yang dah tak sabar menanti kemunculan musim terbaru siri asal Netflix iaitu “Love Alarm”! Seronoknya nak lihat perkembangan hubungan cinta di antara Jo-jo (Kim So-hyun), Sun-oh (Song Kang) dan Hye-yeong (Jung Ga-ram).
Meskipun sudah lama menanti, tetapi nampaknya seperti para peminat terpaksa bersabar lagi kerana terdapat khabar angin yang berterbangan mengatakan bahawa drama popular ini mungkin tidak akan menemui penonton tahun ini. Apa?!

Walhal berita pengesahan mengenai musim kedua sudah pun disahkan pada Oktober 2019 lagi selain sesi pembacaan skrip pertama diadakan pada Februari 2020, lantas menandakan kemunculan musim kedua yang kian mendekat sebenarnya.

Bukan itu sahaja, tidak banyak kemas kini terbaru yang disajikan kepada penonton selepas daripada itu. Walaupun Song Kang sendiri ada mendedahkan bahawa dia sedang sibuk merakamkan musim kedua “Love Alarm” menerusi sebuah temu ramah yang dilakukan pada Mei 2020.
Disebabkan oleh ketidakpastian ini, naskhah kisah cinta remaja tersebut dikhabarkan tidak akan menemui penonton pada 2020 walaupun dicanang sedemikian dalam beberapa laporan dahulu. Hal ini difahamkan terjadi kerana keadaan COVID-19 yang kian meruncing sehingga menyukarkan keadaan pengambaran.

Apa pun, sama-sama kita nantikan laporan rasmi daripada pihak Netflix sendiri mengenai nasib tayangan “Love Alarm 2”.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERJazmine Media

Tiada Khabar Berita, ‘Love Alarm’ Musim Kedua Dikhabarkan Tangguh Tayangan Ke 2021 Dek COVID-19


“Law School” sememangnya merupakan antara drama misteri pembunuhan yang menjadi ikutan ramai sekarang ini. Debaran yang disajikan pada setiap episod ternyata membuatkan penonton tak senang duduk bagi menantikan episod seterusnya.
Terbukti popular, “Law School” kini sudah pun berjaya menaiki tangga rating dengan baik pada saban episod. Malah tayangan episod terbaru berjaya memecahkan rekod peribadi drama itu dengan catatan 5.388%.

Nak tahu tak sebab apa anda tak patut terlepas menonton drama ini?
Pelakon baru yang kian menaik
Walaupun Kim Bum dan Ryu Hye-young merupakan pelakon yang dikenali ramai namun terdapat beberapa pelakon lain yang kini mula membina tapak mereka dalam bidang lakonan menerusi “Law School”. Antaranya ialah Lee Soo-kyung yang dikenali daripada drama “Where Star Lands”, Go Hyun-jung antara wanita kuat dalam “Sweet Home” dan David Lee yang tampil gah dalam drama perundangan ini sekaligus berbeza dengan watak dibuli dalam “Itaewon Class”.

Pelakon veteran yang mantap
Memang bukan beshe-beshe barisan pelakon senior dalam drama ini, macam calon pemenang di anugerah berprestij rasanya. Diketuai oleh Kim Myung-min, “Law School” turut menampilkan Lee Jung-eun (“Parasite”), Park Hyuk-won dan Ahn Nae-sang.

Persekitaran fakulti perundangan
Memang mantap betul latar belakang “Law School”, sama betul macam suasana fakulti perundangan. Bukan sahaja anda dapat selesaikan misteri daripada sudut perundangan namun anda juga boleh lihat kehidupan pelajar ‘law’ selain mempelajari pelbagai terma dan kata kunci yang sering digunakan mereka dalam menyiasat kes. Fuh!

Misteri pembunuhan
Suasana fakulti perundangan yang suram bertukar misteri dan huru-hara apabila salah seorang profesor mereka dibunuh. Semakin mereka menyiasat, semakin jelas motif dan dalang disebaliknya. Namun baru di pertengahan jalan, mungkin banyak lagi plot twist yang tidak dijangka anda.

Agenda tersorok
Setiap watak mempunyai personaliti tersendiri tapi imeh tersebut berkemungkinan besar hanyalah untuk melindungi agenda sebenar mereka memasuki fakulti perundangan berkenaan. Tak boleh percaya siapa pun..

Siri “Law School” sememangnya tak boleh dilepaskan, anda wajib tonton di Netflix pada setiap Rabu dan Khamis okay?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Baru Raih Rating Tertinggi, 5 Sebab Peminat Drama Misteri Pembunuhan Obses Dengan ‘Law School’


Wanita mengandung kadang-kadang boleh tahan mengidamnya kan? Sama lah seperti pelakon Indonesia, Felicya Angelista yang teringin betul nak bersembang dengan Song Joong-ki.
Namun bukan sekadar impian kosong, hasratnya itu berjaya dikabulkan dek sokongan kuat oleh suaminya sendiri, Hito Caesar. Lelaki itu berusaha kerasa dan menghubungi rakannya di Korea bagi merealisasikan permintaan isteri kesayangan itu.

Menerusi entri di laman Instagram, Felicya ternyata tergamam apabila bertentang mata dengan Song Joong-ki menerusi satu panggilan video.

Hamil enam bulan, wanita itu menyatakan bahawa Song Joong-ki sanggup meluangkan masa sebentar untuk bersembang dengannya meskipun sedang sibuk dengan penggambaran.
Saya suka sangat sampai tak tahu nak cakap apa… hilang kata-kata kerana salah satu impianku tercapai.Ternyata mengidam saya kesampaian guys, bukan cuma video tapi panggilan video dan dia berada di lokasi penggambaran. Dia sanggup keluar sebentar, mungkin semasa itu dia berehat atau mekap. Tapi dia masih sempat video call saya!
Wanita itu tidah henti-henti mengucapkan terima kasih buat suami serta rakan suaminya yang berusaha keras bagi menjadikan impiannya itu sebagai satu kenyataan.

Rata-rata peminat meluahkan rasa cemburu buat Felicya selain berharap agar suami mereka akan berusaha keras seperti Hito.
Kalau lelaki aku tak macam ni, aku tak nak kahwin.

Aku yang tak mengandung pun mengidam.

Mana nak cari suami macam ni?

Nak mengidam cakap dengan Kim Seon-ho lah nanti.

Lain macam mengidam dia.

Harap suami aku bagi nak mengidam Lee Seung-gi nanti.
Kalau korang, teringin nak cakap dengan siapa?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERmStar Online

Suami Layan Ragam Mengidam, Netizen Malaysia Cemburu Pelakon Indonesia ‘Video Call’ Song Joongki


Kalau anda nak tahu, ada sebuah drama best yang baru sahaja menamatkan tayangannya di Korea. Drama ala-ala Robin Hood versi moden ini diilhamkan daripada drama dengan tajuk yang sama daripada Amerika Syarikat. Namun begitu, mereka tidak mengambil isi cerita bulat-bulat daripada drama asal itu dan telah mengubahnya bersesuaian dengan hal insurans dan jenayah di Korea.
Drama ini mengisahkan tentang Lee Taejoon (Lee Donggun) iaitu seorang penyiasat bagi penipuan insurans yang sangat cekap. Namun selepas satu insiden yang meragut nyawa anaknya, dia telah berhenti kerja dan mula merekrut beberapa penjenayah terkenal untuk menubuhkan satu pasukan penipuan elit. Pasukan itu dianggotai oleh Hwang Sookyung (Jeon Hyebin), Go Nabyul (Kim Saeron), Roy Ryu (Kim Kwon) dan Jung Uiseong (Yeo Hoiyeon). Bersama-sama, mereka ‘mengenakan’ dan mencuri duit daripada penjenayah kaya dan memulangkan kesemua duit itu kepada mangsa-mangsa mereka.

Setiap ahli pasukan “Leverage” ini ternyata menarik minat penonton kerana personaliti dan kemahiran mereka yang berbeza-beza. Ketua kumpulan itu ialah Lee Taejoon, Hwang Sookyung pula bertanggungjawab sebagai penipu, Go Nabyul ialah pencuri, Roy Ryu diberi gelaran sebagai senjata manusia dan terakhir sekali, Jung Uisung pula bertanggungjawab sebagai si celik teknologi. Gila gempak!

Setelah 4 bulan ke udara menerusi saluran TV Chosun, akhirnya drama saspens itu telah menamatkan tayangannya kelmarin. Rata-rata peminat tegar naskhah ini melahirkan rasa sedih mereka kerana tidak dapat lagi menonton kehebatan jalan cerita dan lakonan yang ditonjolkan oleh setiap teraju utama “Leverage”.

Mungkin turut menyukai drama ini, kebanyakan pelakonnya menzahirkan keinginan untuk musim kedua bagi menyambung naskhah tersebut.
“Saya harap kami dapat kembali dengan musim kedua dan membawa banyak lagi kisah yang menyeronokkan.” – Jeon Hyebin
“Saya percaya kerjasama kami semua sebenarnya adalah persiapan untuk musim kedua. Saya berharap agar kami dapat kembali lagi dengan lebih banyak cerita dan kerjasama yang baik antara kami berlima.” – Lee Donggun
Anda juga mesti ternanti-nantikan musim baru “Leverage” kan? Harapnya ia menjadi kenyataan!
Sumber: Soompi

Drama ‘Leverage’ Sampai Ke Penghujungnya, Pelakon Utama Bagi Harapan Untuk Musim Kedua?


Umum mengetahui bahawa Korea Selatan merupakan negara yang penuh dengan keindahan alam sekitar. Namun begitu, ada beberapa fakta yang pasti boleh mengejutkan korang.

ARTIKEL BERKAITAN
Betul Ke Orang Korea Tidak Pakai Deodoran? Ini Fakta Menarik Tentang Genetik Orang Korea

Kali ini KimchiDaily nak kongsikan beberapa fakta menarik tentang budaya di Korea.
Janggut lelaki
Tidak kira sekemas mana pun janggut korang, ia tetap dianggap kotor dan tidak terawat di Korea Selatan. Jadi, korang perlu bercukur licin jika tidak, korang pasti akan dipandang pelik oleh masyarakat di sana. Mungkin sebab ini tiada idola K-Pop yang menjadikan jambang sebagai fesyen mereka.

Nombor 4 beri ‘bad luck’

Nombor 4 dianggap sangat malang di Korea Selatan, kerana perkataan untuk kematian dan empat bunyi serupa dalam bahasa Korea. Ia dipanggil Tetraphobia. Apabila korang menaiki lif, butang untuk tingkat empat selalunya akan ditukarkan kepada F. Ia bukan sahaja nombor tunggal 4, nombor 14 berbunyi seperti masa untuk meninggal dunia dan 44 maksudnya seperti mati dan meninggal dunia dalam bahasa Korea.

Tidak senonoh memakai baju menunjukkan tulang selangka
Di Korea, dikatakan tidak sopan jika memakai baju yang mendedahkan tulang selangka, bahu mahupun belahan badan. Ini adalah larangan yang besar di Korea kerana ia dilihat sebagai menjolok mata dan akan menarik perhatian semua orang yang korang temui. Mungkin di bandar-bandar besar seperti Seoul atau Busan tidak ambil kisah tentang hal ini tetapi tidak di bandar-bandar kecil kerana ia adalah satu pantang larang yang mesti dipatuhi.
Berus gigi dibawa bersama

Orang Korea sangat mementingkan kebersihan mulut dan tidak malu untuk memberus gigi di depan khalayak ramai. Kebiasaannya, mereka akan memberus gigi setiap kali selepas makan. Ia mungkin kelihatan agak pelik bagi warganegara lain tetapi boleh difahami kerana kita mungkin akan berinteraksi bersama ramai orang dan memerlukan konfiden yang tinggi.
Pembelajaran yang melampau
Pendidikan di Korea sangat berdaya saing dan masuk ke universiti yang disegani adalah sangat penting untuk semua pelajar sekolah menengah. Kanak-kanak Korea mula bersekolah seawal usia 3 tahun di mana mereka belajar asas matematik, membaca dan menulis serta belajar bahasa Inggeris dan Cina. Sebaik sahaja mereka memulakan sekolah rendah, waktu petang mereka akan dipenuhi dengan akademi selepas sekolah atau dipanggil hagwon.
Sendawa, meludah dan ‘slurping’

Apabila melancong ke Korea, jangan terkejut apabila orang di sebelah korang sendawa atau kentut dengan kuat. Ini kerana ia adalah tabiat biasa yang dilakukan oleh orang Korea. Selain itu, selalunya mereka akan mengeluarkan bunyi hirupan yang kuat ketika makan mi ataupun minum kopi. Jadi korang janganlah pelik jika makan mi bersama orang Korea.
Tiada pemberian ‘tip’
Berhati-hati apabila korang membayar makanan di Korea Selatan. Pastikan korang membayar jumlah yang tepat dan jangan meninggalkan tip kerana memberi tip kepada kakitangan sering disalah anggap sebagai satu penghinaan. Ini kerana pekerja di sana bergaji tinggi jadi mereka tidak bergantung pada tip untuk mendapatkan duit lebih.
Jangan terkejut kalau benda-benda ini berlaku semasa korang melancong ke Korea.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTorn Tackies

Jarang Diketahui, Ini Antara Fakta Menarik Tentang Kehidupan Di Korea


Walaupun drama “School 2020” yang dirancang baru-baru ini gagal untuk dilaksanakan, nampaknya premis baru itu ditukar kepada “School 2021” dan bakal ditayangkan nanti.
Malah dikhabarkan Kim Yo-han masih kekal sebagai teraju utama untuk “School 2021” nanti. Kalau anda ingat, “School 2020” nanti tak dapat dilaksanakan dek kontroversi pelakon wanita asal iaitu Ahn Seo-hyun di mana bapanya mempunyai konflik dengan pihak produksi. Kim Sae-ron yang menggantikannya juga tinggal di awangan apabila KBS membuat keputusan untuk tidak menayangkan drama itu di siaran mereka.

Walaupun tidak mempunyai siaran rasmi untuk menayangkannya, namun pihak produksi menekankan bahawa naskhah itu masih akan ditayangkan selepas mereka mempunyai senarai nama penuh untuk barisan pelakonnya.

Sumber daripada “School 2021” menjelaskan bahawa plot drama ini mungkin akan diadaptasi daripada novel “Oh, My Men!”. Katanya siri yang kali ini akan mempunyai cerita yang baru dengan sendirinya malah wataknya juga adalah berlainan.
Walaupun Kim Yo-han dikatakan bakal membawa watak seorang atlet Taewon-do yang berhenti dek kecederaannya dan berpindha ke sekolah teknik selepas bisnes ayahnya bankrap dalam “School 2020”, namun tidak pasti apa watak yang akan dibawanya dalam “School 2021” nanti.

Sama-sama kita nantikan maklumat lanjut mengenai drama ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Produksi ‘School 2020’ Tukar Kepada ‘School 2021’, Kim Yohan Kekal Sebagai Pelakon Utama


Baru-baru ini, Baek Ye-rin yang sebelum ini merupakan sebahagian daripada ahli kumpulan “The Volunteers” dan mula bergerak secara solo pada tahun 2015, khabarnya bakal melancarkan single terbaru hujung Mei ini.
Perkara itu disahkan sendiri oleh agensinya, Blue Vinyl, yang tekah mengumumkan pengeluaran single baru “Fish” melalui akaun rasmi Instagram miliknya, (@bluevinyl.official)

Album ini merupakan satu album dalam versi asal Korea pertama yang akan dikeluarkan sejak album “Our Love Is Great” yang dikeluarkan pada 2019, dan ia merupakan lagu single digital pertama dalam tempoh 6 tahun.

Tambahan pula, ia adalah lagu ciptaan sendiri oleh “Cloud”, penerbit yang bekerjasama dengan “Bye Bye My Blue” dan “Across The Universe”, dan para peminat boleh menjangkakan satu nostalgia berbeza untuk single Baek Ye-rin yang akan datang.
“Fish” mengandungi daya tarikan yang sedikit berbeza daripada single yang lain, dan mesej disampaikan buat orang yang berharga dan melindungi saya. Ia adalah lagu yang diungkapkan melalui isi hati yang paling murni dan tidak berat sebelah.

Memandangkan kepekaannya yang amat disukai ramai, melalui album ini, Baek Ye-rin merancang untuk menyampaikan lagu ini untuk membangkitkan rasa simpati dalam diri pendengar.
“Fish” akan dilancarkan pada hari 24 Mei yang akan datang, jadi buat para peminat terus nantikan informasi selanjutnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

Baek Yerin Bakal Lancar Single ‘Fish’ Dalam Versi Asli Korea Pada 24 Mei Ini


Ada tak yang tengah seronok layan drama “The Golden Spoon” sekarang?

ARTIKEL BERKAITAN
Si Kaya & Si Miskin Berubah Hidup, Episod Awal 'The Golden Spoon' Catat Rating Tinggi

Bagi yang belum tahu, “The Golden Spoon” ialah kisah pengembaraan fantasi tentang seorang lelaki muda yang dilahirkan dalam keluarga miskin. Suatu hari, dia menjumpai sudu emas dan tiba-tiba bertukar tempat dengan seorang kawan yang dilahirkan dalam keluarga kaya. Ianya diterajui Yook Sung-jae, Jung Chae-yeon, Yeonwoo dan Lee Jong-won.
Terbaru dalam siaran 1 Oktober program “Point of Omniscient Interfere”, Yook Sung-jae telah muncul sebagai tetamu bagi menceritakan kehidupan sehariannya ketika menjalani penggambaran drama “The Golden Spoon”.

Khususnya, Sung-jae berkongsi sebab dia dipilih untuk membintangi drama tersebut dengan mengatakan,

Saya bertanya kepada pengarah jika ada sebab khas memilih saya semasa penggambaran, dan dia berkata, ‘Saya memilihnya kerana saya fikir awak akan mempunyai stamina yang baik kerana awak baru sahaja diberhentikan daripada tentera.
Sambung idola dan pelakon itu,
Sebenarnya, saya tidak tahu akan ada begitu banyak adegan aksi. Jika saya tahu, saya akan belajar untuk bertindak secara profesional. Dengan drama ini sebagai peluang, saya mahu belajar melakukan adegan aksi secara profesional dan mencabar diri saya dengan filem aksi.

Dalam pada itu, “The Golden Spoon” ditayangkan pada setiap Jumaat dan Sabtu menerusi Disney+!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

“Saya Tak Tau Ada Banyak Babak Aksi” – Sungjae BTOB Kongsi Sebab Dipilih Terajui ‘The Golden Spoon’


Selepas hampir 2 tahun sepi, pelakon Kim Dong-hee akhirnya tampil menyapa peminat di laman Instagram.

ARTIKEL BERKAITAN
"Dia Tendang Dada" - Laporan Polis Dikongsi Terbukti Kes Buli Benar, Kim Donghee Mohon Maaf

Terbaru pada 5 Januari, Kim Dong-hee telah berkongsi beberapa foto profil baru menerusi Instagram peribadinya, tampil dengan imej yang lebih matang dan berambut panjang.
Sebelum ini, pelakon itu juga telah menulis ucapan tahun baru buat peminat, menandakan kemunculan semulanya di Instagram dalam hampir 2 tahun.

Bagi yang belum tahu, pada awal 2021, Kim Dong-hee terlibat dalam kontroversi buli di sekolah, di mana pelakon itu dituduh membuli rakan sekelasnya yang kurang upaya semasa tahun ke-5 di sekolah rendah.

View this post on Instagram

A post shared by 김동희 (@kim_d.he)

Kemudian pada awal 2022, pelakon “Extracurricular” itu membuat permohonan maaf secara rasmi, mengakui bahawa dia memang pernah terlibat dalam konflik dengan rakan sekelas dan sudah pun menyesal dengan perlakuannya yang kurang matang semasa kecil.

Dengan foto profil baru telah dimuat naik, netizen menjangka bahawa pelakon itu akan kembali aktif dalam dunia lakonan tak lama lagi.
Korang rindu tak nak tengok Kim Dong-hee berlakon?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Sepi Hampir 2 Tahun Dek Isu Buli, Kim Donghee Akan Kembali Berlakon Tak Lama Lagi?


Pagi ini, dilaporkan bahawa pelakon Bae Sung-woo telah pun ditahan polis kerana memandu dalam keadaan mabuk pada bulan lepas. Pada ketika itu, paras alkohol dalam darahnya yang tinggi membolehkan lesen memandunya digantung.
Selepas berita itu tersebar, pelakon itu sendiri telah memuat naik permohonan maaf,

Saya menerima segala hukuman dan kini sedang muhasabah diri. Saya akan lebih berhati-hati dalam pelbagai cara supaya perkara seperti ini tidak berulang lagi.

Disebabkan drama lakonannya kini iaitu “Delayed Justice” masih lagi berbaki 9 episod, ramai yang mempersoalkan sama ada Bae Sung-woo akan menarik diri daripada naskhah tersebut dek kesalahannya ini.

Malah, kini sudah terdapat permintaan dalam laman komuniti drama “Delayed Justice” supaya mengeluarkan pelakon itu daripada naskhah tersebut. Kata mereka, penonton akan memboikot drama itu sekiranya Bae Sung-woo kekal muncul sehingga ke akhir tayangannya.
Setakat ini, pihak SBS masih belum memberikan sebarang kenyataan mengenai apa-apa perubahan kepada drama “Delayed Justice” ini.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Ditahan Dek Memandu Dalam Keadaan Mabuk, Netizen Mahu Bae Sungwoo Undur Diri Dari ‘Delayed Justice’


Pernah menjadi sebutan peminat K-Pop selepas menjadi penari latar Sunmi, Cha Hyun-seung semakin dikenali ramai setelah muncul dalam rancangan ‘hot’ iaitu “Single’s Inferno”.
Popular kini, Cha Hyun-seung turut menjadi pilihan untuk muncul sebagai duta produk dan juga wajah muka depan pelbagai majalah.

Terbaru, lelaki itu telah berkongsi cerita mengenai hidupnya bersama majalah Health’s Magazine. Menurutnya, dia menyertai program Netflix itu kerana menerima sokongan daripada orang disekelilingnya seperti Sunmi.

Bahkan, Cha Hyun-seung mengakui bahawa dia seronok berada di kepulauan terpencil itu,
Saya suka dengan semua yang berada bersama di sana dan kami mengharapkan satu sama lain di tempat yang kekurangan sumber.
Tidak berhenti sebagai penari latar sahaja, lelaki sasa dan tinggi lampai itu menjelaskan bahawa dia sedang dalam persiapan untuk menjadi pelakon kini.

Okay tak Cha Hyun-seung nak jadi pelakon?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Popular Dek ‘Single’s Inferno’, Cha Hyunseung Kongsi Bakal Debut Sebagai Pelakon


Akhirnya, “One Dollar Lawyer” sudah pun menamatkan siaran kelmarin di SBS.

ARTIKEL BERKAITAN
Meski Popular, Penonton Mengadu SBS Sengaja Sabotaj 'One Dollar Lawyer'

Sinopsis
“One Dollar Lawyer” membawa kisah seorang peguam daif yang mempunyai kadar bayaran sebanyak 1,000 won sahaja dan adalah yang terbaik, melawan peguam kaya dan mahal.
Keadilan dicapai
[Amaran SPOILER]
Cheon Ji-hoon (Namgoong Min) mengakui depan wartawan yang dia akan memusnahkan penyelewengan yang kisan parah dan bersusah payah memberkas penjahat sehingga sanggup mempertaruhkan nyawanya.

Disebabkan oleh kesungguhan lelaki itu, siasatan khas pendakwa raya selama 100 hari menentang Kumpulan JK akhirnya berakhir dengan jayanya.

Rating tinggi
Sejak daripada awal lagi, drama lakonan Namgoong Min ini sudah pun menjadi ikutan ramai. Malah ianya menicpta rekod rating baru pada saban episod sekaligus membuktikan kepopularitiannya,
Menurut Nielsen Korea, episod akhir “One Dollar Lawyer” meraih rating sebanyak 15.2% dan menjadi rekod terbaik yang pernah dicatatnya sepanjang tayangan.
Musim kedua
Hanya menayangkan 12 episod, rata-rata penonton meluahkan rasa kesal kerana “One Dollar Lawyer” sepertinya disabotaj stesen penyiaran SBS. Malah plotnya sedikit compang-camping bagi memenuhi jangka masa yang pendek itu.

Apabila ditanya mengenai musim kedua, jawab pengarah drama berkenaan,
Kalau peluang dan persekitaran membenarkan. Dan kalau penonton mahukannya, saya ingin menghasilkannya satu hari nanti.
Apa kata korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERBiz Enter

Episod Akhir Raih Rating Tertinggi, Pengarah Ulas Kemungkinan Musim Kedua ‘One Dollar Lawyer’


Rasanya semua orang dah tak sabar menantikan kemunculan semula pelakon cantik Kim Taehee dalam layar kecil. Hampir 5 tahun menyepikan diri, akhirnya ibu kepada dua anak perempuan itu membuat keputusan untuk berlakon semula dalam drama fantasi bertajuk “Hi Bye, Mama!”
Sinopsis “Hi Bye, Mama!”
Drama “Hi Bye, Mama!” mengisahkan tentang seorang isteri yang terpisah daripada keluarganya akibat satu kemalangan ngeri. Ia membawa penonton menelusuri penggembaraan si isteri muncul semula dalam kehidupan suami dan anaknya sebagai roh selain usahanya untuk menjelma kembali sebagai manusia dalam masa 49 hari.

Watak Kim Taehee digambarkan sebagai seorang roh yang gembira dan penyibuk. Secara lahiriahnya dia sememangnya merupakan seorang yang girang dan optimistik tetapi dia tidak mampu untuk ke dunia lain kerana sesal tidak dapat memegang anaknya buat kali terakhir. Untuk sebab yang tidak pasti, dia tidak dibawa ke pentas penghakiman di akhirat tetapi diberi peluang untuk kembali ke dunia sekiranya dia berjaya membuktikan kemampuannya dalam masa 49 hari.

Kasih sayang ibu yang menyentuh hati
Siapa sangka Kim Taehee yang membawa watak sebagai seorang ibu berjaya membuatkan hati penonton tersentuh dan menangis sekali bersama watak Cha Yuri. 5 Tahun menjadi hantu yang berkeliaran, wanita itu tidak dapat berpindah ke dunia lain kerana masih mahu melihat anak perempuannya.
Pun begitu, disebabkan anaknya iaitu Seo Woo boleh melihat roh Yuri, dalam masa yang sama ia menarik perhatian hantu lain untuk mendekati kanak-kanak itu. Hal ini menyusahkan hati roh wanita tersebut kerana anak kesayangannya kini terdedah kepada bahaya. Babak dia berteriak menangis menyalahi Tuhan yang menghalangnya daripada terus memerhatikan Seo Woo membuatkan penonton hiba kerana memahami perasaan seorang ibu yang mahu sentiasa berada di sisi anaknya.

Lagi mendebarkan apabila Yuri kini sudah boleh berkomunikasi dengan anaknya dengan syarat dia dapat menjumpai tempatnya yang adil dalam masa 49 hari sebelum menjadi manusia buat selamanya. Kalau tak, dia akan dihantar ke dunia lain dan tidak boleh lagi berjumpa dengan keluarganya. Penonton semakin tertanya-tanya apakah yang bakal terjadi selepas ini kerana suaminya iaitu Ganghwa juga sudah dapat melihat Yuri.
Penonton puji ‘keras’ lakonan mantap Kim Taehee
Kalau korang nak tahu, lakonan Kim Taehee sering dikritik oleh penonton kerana wajahnya yang tidak berekspresi sangat. Meskipun berbekal dengan rupa yang cantik, dia tidak dapat menandingi rakan pelakon lain kerana lakonannya yang ‘so-so’.

Namun begitu, isteri kepada Rain ini berjaya menutup mulut orang ramai dengan lakonan padu yang ditunjukkannya menerusi drama “Hi Bye, Mama!”. Mungkin disebabkan dia sendiri merupakan seorang ibu, lakonannya nampak lebih realistik dan meyakinkan.
Lakonan Kim Taehee dah semakin baik selepas menjadi seorang ibu. Dia berjaya meluahkan emosi yang sepatutnya. Saya khusyuk sangat.

Saya asyik menangis sahaja sebab ianya sedih sangat.

Lakonannya sudah baik? Ianya menyeronokkan dan saya rasa ia sangat sedih. Rupanya penulis drama ini sama dengan drama ‘Go Back Couple’.

Lakonan Kim Taehee dah semakin baik. Wow semasa babak menangis di bahagian kedua, saya menangis teresak-esak.

Kim Taehee apa sahaja yang awak tak ada? Belajar di Universiti Seoul, cantik, kaya dan pandai berlakon juga.
Walaupun baru sahaja dua episod ditayangkan, tetapi plot cerita “Hi Bye, Mama!” nampaknya bergerak dengan pantas. Tapi penonton masih lagi tertanya-tanya tentang beberapa perkara. Sama ada Minjung akan bercerai dengan Ganghwa dan bagaimana mereka boleh berkahwin sedangkan lelaki itu mati-mati tak boleh lupakan Yuri? Selain itu ibu kepada Yuri pun seperti tak sukakan bekas menantunya, mesti ada apa-apa yang berlaku antara mereka yang kita masih lagi tidak tahu.
Sumber: Ddoboja

Episod Awal ‘Hi Bye, Mama!” Raih Rating Baik! Penonton Menangis Lihat Lakonan Menyentuh Hati Kim Taehee Sebagai Ibu


Dalam keadaan kes COVID-19 yang kian meningkat, semakin ramai yang mula panik dan risau degan keadaan diri mereka. Disebabkan oleh pembentukan kluster yang kian banyak, semua orang patut mengamalkan langkah berjaga-jaga bagi membendung virus ini. Di luar China, Korea Selatan terletak di tangga yang tertinggi sebagai negara yang paling teruk terjejas kerana COVID-19. Lantas rata-rata peminat K-Pop dan K-Drama berharap agar selebriti kegemaran mereka akan kekal sihat dan berjaya mengharungi masalah ini.
Sebelum pelakon Yoo Yeonseok telah menerima tawaran berlakon dalam filem Korea-Perancis iaitu “Matin Calme” bersama pelakon Olga Kurylenko. Ianya membawa kisah seorang pemeriksa perubatan dan seorang detektif Korea yang bekerjasama untuk menyiasat penemuan satu mayat misteri dan siasatan itu membawa kepada pendedahan yang mengejutkan.

Bercadang untuk memulakan penggambaran tak lama lagi di Korea tetapi semuanya mula jadi tidak keruan apabila COVID-19 mula menular dengan teruknya. Mengejutkan apabila Olga Kurylenko dikhabarkan bahawa dia telah disahkan positif virus itu dan kini sedang melalui proses kuarantin di rumahnya.

Peminat Yoo Yeonseok yang risau sekiranya dia ada berinteraksi dengan wanita itu telah meminta kenyataan rasmi daripada syarikat naungan lelaki itu iaitu King Kong by Starship. Berikut adalah penjelasan daripada mereka,

Selepas mendengar Olga Kurylenko disahkan positif COVID-19, kami telah cuba menghubungi pihak produksi Perancis untuk pengesahan lanjut tetapi malangnya kami gagal menghubungi mereka. Penggambaran masih lagi belum bermula, jadi Yoo Yeonseok belum berlakon dengannya lagi. kami tidak mengetahui tentang jadual penggambaran sejak daripada berita itu diumumkan.
Sepatutnya penggambaran “Matin Calme” bermula April ini di Korea tetapi nampaknya semuanya masih kabur lagi.
Sumber: Soompi

Rakan Pelakon Positif COVID-19, Peminat Risaukan Kesihatan Yoo Yeonseok


Rasanya ramai juga rakyat Malaysia yang minat dengan larian atau pun acara marathon kan? Sebabnya boleh dikatakan hampir saban minggu rakyat tempatan akan memenuhi acara sebegini yang dianjurkan di serata tempat di Malaysia.
Di sini, admin nak kenalkan satu lagi larian yang dinamakan sebagai “Malaysia Korea Unity Run 2020” dan bakal diadakan pada 4 April 2020 nanti!

Tarikh: 5 April 2020 (Ahad)

Masa: 6.30 pagi
Tempat: IOI City Mall, Putrajaya

Jarak Larian: 5 KM
Bagi yang dah tak sabar nak join larian ini, perkara yang anda perlu lakukan bagi membolehkan anda layak menyertainya ialah:
1. Muat naik aplikasi JomRun daripada Play Store
Android: (http://bit.ly/jomrun)
Iphone: (http://bit.ly/jomrunios)

2. Daftar akaun JomRun
3. Tekan pada ‘Event’
4. Cari acara ‘Unity’
5. Isi butir diri dan bayar pendaftaran secara atas talian.
6. Lihat e-ticket anda di aplikasi JomRun
Menyeronokkan kerana ada hadiah yang menanti para peserta “Malaysia Korea Unity Run 2020” sekiranya mereka berjaya menamatkan larian  ini!

Peserta yang berjaya mendaftarkan diri dalam larian ini, layak mendapat beberapa barangan seperti T-shirt dan juga medal keluaran penganjur “Malaysia Korea Unity Run 2020” sendiri.

Kepada yang berminat, jangan lupa untuk melawati laman web JomRun untuk info lebih lanjut mengenai acara larian ini!
Jumpa anda di sana!

Suka Acara Larian? Ayuh Sertai ‘Malaysia Korea Unity Run 2020’ Pada 4 April Ini!


Selepas beberapa bulan perbicaraan, Mahkamah Daerah Seoul Tengah telah menjatuhkan hukuman buat Ha Jung-woo atas kesalahan penggunaan propofol secara haram.
Mahkamah meminta pelakon lelaki itu supaya membayar sebanyak 30 milion won (RM106,463) dengan caj tambahan sebanyak 88,794 won (RM315).

Bulan lalu, pihak pendakwaraya mencadangkan saman sebanyak 10 milion won (RM35,487) namun hakim menambahnya sebanyak 3 kali ganda. Katanya,
Dia melakukan jenayah sebagai seorang pelakon yang disukai ramai, jadi tanggungjawabnya terhadap kesalahan itu adalah lebih besar. Mengambil kira kekerapan, sukar untuk menyimpulkan bahawa dia bergantung kepadanya. Saya juga mengambil kira bahawa dia tidak mempunyai rekod jenayah.
Komen Ha Jung-woo kepada media,

Saya menerima keputusan tersebut dan ingin meminta maaf.

Mengakui kesalahan itu, tambahnya lagi,

Saya menyesal dan sedang bermuhasabah diri dengan kelalaian saya, Saya menundukkan kepala dan memohon maaf kerana menyebabkan kerisauan dan kerosakan kepada rakan sekerja dan keluarga atas kesalahan ini.
Sebelum ini, Ha Jung-woo dituduh mendapatkan propofol sebanyak 19 kali daripada Januari hingga September 2019 di sebuah klinik pembedahan plastik di Seoul.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCookie News

Akui Kesalahan Salah Guna Propofol, Ha Jungwoo Disaman RM106,000


Siap sedia semua untuk drama baru lakonan Cha Eun-woo!

ARTIKEL BERKAITAN
“Saya Hargai Orang Puji..” - Cha Eunwoo Akui Wajah Tampan Adalah Salah Satu Kekuatannya

Untuk pengetahuan, Cha Eun-woo akan menemui penonton dalam drama baru akan datang berjudul “A Good Day to be a Dog”, bergandingan dengan Park Gyu-young.
Terbaru, kedua pelakon itu dilihat sedang menjalani penggambaran untuk naskhah berkenaan, menambah keterujaan penonton untuk menantikan keluaran drama ini.

Bagi yang belum tahu, “A Good Day to be a Dog” adalah drama percintaan antara seorang wanita yang ingin memecahkan sumpahan yang mengubahnya menjadi anjing pada setiap subuh dan seorang lelaki yang takut dengan anjing.

my babies ♡#차은우 #ChaEunwoo#박규영 #ParkGyuYoung#AGoodDayToBeADog #kdrama pic.twitter.com/N2zgvUgKQy
— m~ happy birthday cha eunwoo (@dongminbunny) March 2, 2023

Dalam drama ini, Cha Eun-woo membawa watak sebagai Jin Seo-won, seorang yang takut anjing kerana kejadian masa lalu yang dia sendiri tidak ingat. Manakala Park Gyu-young akan berperan sebagai Han Hae-na, seorang guru yang cantik dan bijak. Bagaimanapun, selepas mencium rakan gurunya Jin Seo-won, dia menghadapi krisis terbesar dalam hidupnya.
Nantikan keluaran drama ini yang telah dijadualkan untuk tayang pada 2023!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Peminat Teruja, Cha Eunwoo Dilihat Sedang Jalani Penggambaran ‘A Good Day To Be A Dog’


Peminat K-Drama pastinya mengetahui bahawa Han So-hee merupakan antara pelakon wanita yang menjadi rebutan ramai kini.
Bahkan wanita itu dipilih sebagai ‘pelakon 20-an yang paling dinantikan ramai’ baru-baru ini. Menerusi sebuah temubual, Han So-hee berkongsi cerita mengenai kariernya.

Apabila ditanya mengenai personanya, jawab wanita berusia 28 tahun itu,
Saya tak pasti apa persona saya dan apa yang membuatkan anda melihat saya dengan baik. Sebaliknya, ianya semakin sukar tahun demi tahun. Disebabkan saya tidak tahu apa persona yang disukai anda, saya cuba mengisi masa dengan secara berterusan dan berdedikasi seperti sekarang.

Mengenai soalan pelakon bagaimanakah yang mahu dia jadi pada masa hadapan, kongsi Han So-hee,
Saya mahu mengekspresikan projek yang diberikan kepada saya serta watak dan situasi dengan lebih berhati-hati dan tegas. Dan, ianya bukan mudah, tapi saya mahu menjadi pelakon yang tahu menikmati tekanan menerusi proses yang dilalui.
Bukan sahaja cantik dan berbakat tapi Han So-hee juga seorang yang berfikir secara mendalam kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

“Tak Pasti Apa Persona Saya” – Han Sohee Dedah Tak Tahu Sebab Orang Sukakannya


Setelah hampir setahun “Show Window” tamat, Jun So-min kembali dengan drama baru iaitu “Cleaning Up”.

ARTIKEL BERKAITAN
"Berani Betul Dia" - Lawan 'Haters', Jun Somin Pin Komen Jahat Di Instagram

Terbaru, sidang media untuk drama JTBC itu telah dijalankan di Seoul dan dihadiri oleh Jun So-min, Yeom Jung-ah dan Kim Jae-hwa.
Jelas Jun So-min mengenai wataknya, Ahn In-kyung,

Ia mempunyai persona berlainan dari projek terdahulu. Kalau dahulu ianya statik dan berat, namun watak dalam ‘Cleaning Up’ ialah menyenangkan, menyeronokkan dan dinamik.

Malah Jun So-min sempat menjawab soalan berkaitan kesukaran menggabungkan kerjaya lakonan dan program hiburan. Katanya,

Ianya sangat menyronokkan. Saya sangat seronok, bersyukur dan gembira kerana dapat melakukan banyak perkara. Seminggu sekali saya dapat menyertai program hiburan dan masa selebihnya dihabiskan di set penggambaran drama, ada ketika perubahan itu menyebabkan mental saya mengalami kesukaran. Tapi saya sedang mengumpulkan ‘know how’ untuk mengendalikannya.
Dalam pada itu, “Cleaning Up” membawa kisah cabaran tiada batas yang tidak dijangka oleh tiga wanita pencuci yang melompat ke dalam peperangan saham selepas terdengar maklumat dalaman pada suatu hari. Di antara kehidupan dan kelangsungan hidup, ia menceritakan kisah tiga pekerja pembersihan yang memegang lembing ‘melonjak ke depan’ di sebelah tangan dan ‘terdesak’ di tangan yang sebelah lagi.
Jun So-min memang hebat!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

“Mental Saya..” – Jun Somin Akui Sukar Imbangi Kerjaya Lakonan & Program Hiburan


Memaparkan kisah anak muda berimpian jadi atlet badminton, drama “Racket Boys” nyata menjadi perhatian ramai kerana keunikannya.
Walaubagaimanapun, baru-baru ini netizen Indonesia telah meluahkan rasa kurang senang dengan salah satu babak yang dipaparkan dalam episod ke-5 drama itu.

Kalau siapa yang layan drama ini, pastinya anda ada melihat watak utama perempuan iaitu Se-yoon (Lee Jae-in) yang menyertai pertandingan badminton di Jakarta. Walaubagaimanapun gambaran yang kurang baik oleh drama itu mengenai Indonesia dan kononnya semangat kesukanan mereka, nyata menimbulkan kereta rakyat negara berkenaan.

Antara adegan yang diselar ialah apabila pelatih dari Korea mengadu dan mengatakan bahawa pasukan Indonesia sengaja memberikan tempat penginapan dan fasiliti yang buruk buat mereka bagi mengalahkan Se-yoon dalam apa jua cara sekali pun.

Babak lain yang dikritik ialah apabila penyokong pasukan Indonesia digambarkan sebagai buruk apabila mereka mengejek dan berteriak ke arah Se-yoon selepas berjaya memenangi pertandingan itu.
Disebabkan oleh kekecewaan apabila digambarkan sedemikian, netizen Indonesia dilihat membanjiri komen kritikan pada entri “Racket Boys” di laman Instagram SBS.
Antara komen mereka,
SBS, mohon berhati-hati, kami sangat kecewa dengan episod ke-5 ‘Racket Boys’ yang memaparkan pandangan buruk terhadap Indonesia. Minta pertimbangkan kembali kerana kami sangat kecewa dengannya. Saya rasakan ia sebuah drama yang bagus sehingga menonton sampai ke episod berkenaan, lantas kami berharap agar ‘Racket Boys’ ataupun drama lain meninggalkan tanggapan buruk terhadap Indonesia. Terima kasih.

Saya kecewa dengan dialog dalam episod ke-5, sepertinya ia menggambarkan penykong Indonesia tidak sopan padahal kami terkenal sebagai antara orang yang peramah di dunia. Ini membuatkan saya kecewa sebagai orang Indonesia, tambahan pula pada hari ini, kami kehilangan seorang legenda badminton. Mohon faham yang rakyat Indonesia sedang berduka.

SBS, tolong bertanggungjwab terhadap dialog kontroversi mengenai Indonesia dalam episod ke-5. Ianya tak kelakar langsung.
Setakat ini, SBS tidak memberikan apa-apa respon lagi mengenai kritikan ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERKoreanDramaNews

Dipapar Dengan Persepsi Buruk Dalam ‘Racket Boys’, Netizen Indonesia ‘Serang’ Media Sosial SBS